open-index/open-wikipedia-markdown huggingface dataset:
ಅಬ್ರಹಾಮ್ ಆರ್ಟೆಲಿಯಸ್

**ಅಬ್ರಹಾಂ ಒರ್ಟೆಲಿಯಸ್** (ಆರ್ಟೆಲ್ಸ್, ಒರ್ಥೆಲಿಯಸ್, ವರ್ಟೆಲ್ಸ್; 14 ಏಪ್ರಿಲ್ 1527 - 28 ಜೂನ್ 1598) ಫ್ಲೆಮಿಶ್ ಕಾರ್ಟೊಗ್ರಾಫರ್ ಮತ್ತು ಭೂಗೋಳಶಾಸ್ತ್ರಜ್ಞರಾಗಿದ್ದರು, ಸಾಂಪ್ರದಾಯಿಕವಾಗಿ ಮೊದಲ ಆಧುನಿಕ ಅಟ್ಲಾಸ್ ಸೃಷ್ಟಿಕರ್ತರಾಗಿ ಗುರುತಿಸಲ್ಪಟ್ಟರು,ಥಿಯಟ್ರಮ್ ಆರ್ಬಿಸ್ ಟೆರಾರಮ್ (ದಿ ಥಿಯೇಟರ್ ಆಫ್ ದಿ ವರ್ಲ್ಡ್). ಒರ್ಟೆಲಿಯಸ್ನ್ನು ನೆದರ್ಲ್ಯಾಂಡ್ನ ಕಾರ್ಟೋಗ್ರಫಿ ಶಾಲೆಯ ಸಂಸ್ಥಾಪಕರಲ್ಲಿ ಒಬ್ಬರೆಂದು ಪರಿಗಣಿಸಲಾಗುತ್ತದೆ ಮತ್ತು ಅದರ ಸುವರ್ಣಯುಗದಲ್ಲಿ (ಸುಮಾರು 1570-1670) ಶಾಲೆಯ ಅತ್ಯಂತ ಗಮನಾರ್ಹ ಪ್ರತಿನಿಧಿಗಳಲ್ಲಿ ಒಬ್ಬರು.1570 ರಲ್ಲಿ ಅವರ ಅಟ್ಲಾಸ್ನ ಪ್ರಕಟಣೆ ಸಾಮಾನ್ಯವಾಗಿ ನೆದರ್ ಲ್ಯಾಂಡಿಷ್ ಕಾರ್ಟೊಗ್ರಫಿಯ ಸುವರ್ಣ ಯುಗದ ಅಧಿಕೃತ ಆರಂಭವೆಂದು ಪರಿಗಣಿಸಲ್ಪಟ್ಟಿದೆ. ತಮ್ಮ ಪ್ರಸ್ತುತ ಸ್ಥಾನಗಳಿಗೆ ತೇಲುವ ಮೊದಲು ಖಂಡಗಳು ಒಟ್ಟಿಗೆ ಸೇರಿಕೊಂಡಿದ್ದವು ಎಂದು ಊಹಿಸುವ ಮೊದಲ ವ್ಯಕ್ತಿ ಎನ್ನಲಾಗಿದೆ. 

ಜೀವನ==

ಒರ್ಟೆಲಿಯಸ್ ಆಂಟ್ವರ್ಪ್ ನಗರದಲ್ಲಿ 

ಜನಿಸಿದನು, ಅದು ಆಗ ಹ್ಯಾಬ್ಸ್ಬರ್ಗ್ 
ನೆದರ್ಲೆಂಡ್ಸ್ನಲ್ಲಿ (ಆಧುನಿಕ ಬೆಲ್ಜಿಯಂ) ಆಗಿತ್ತು.ಓರ್ಥೆಲಿಯಸ್ ಕುಟುಂಬ ಮೂಲತಃ ಆಗ್ಸ್ಬರ್ಗ್ನಿಂದ ಬಂದಿದ್ದು, ಇದು ಪವಿತ್ರ ರೋಮನ್ ಸಾಮ್ರಾಜ್ಯದ ಮುಕ್ತ ಸಾಮ್ರಾಜ್ಯಶಾಹಿ ನಗರವಾಗಿದೆ.1535 ರಲ್ಲಿ, ಕುಟುಂಬವು ಪ್ರೊಟೆಸ್ಟೆಂಟ್ ಧರ್ಮದ ಅನುಮಾನದಡಿಯಲ್ಲಿ ಕುಸಿಯಿತು. ಒರ್ಟೆಲಿಯಸ್ನ ತಂದೆಯ ಮರಣದ ನಂತರ, ಅವರ ಚಿಕ್ಕಪ್ಪ ಜಾಕೋಬಸ್ ವಾನ್ ಮೆಟರೆನ್ ಒರ್ಟೆಲಿಯಸ್ನ ಆರೈಕೆಗಾಗಿ ಇಂಗ್ಲೆಂಡ್ನಲ್ಲಿನ ಧಾರ್ಮಿಕ ಗಡಿಪಾರುಗಳಿಂದ ಮರಳಿದರು.ಅಬ್ರಹಾಂ ತನ್ನ ಸೋದರಸಂಬಂಧಿ ಇಮ್ಯಾನ್ಯುಯಲ್ ವ್ಯಾನ್ ಮೆಟೆರೆನ್ಗೆ ಹತ್ತಿರದಲ್ಲಿಯೇ ಇದ್ದರು, ಇವರು ನಂತರ ಲಂಡನ್ಗೆ ತೆರಳಿದರು. 1575 ರಲ್ಲಿ, ತನ್ನ ಸಾಂಪ್ರದಾಯಿಕತೆಗೆ ಅರ್ಚಿಸಿದ ಅರಿಯಸ್ ಮೊಂಟಾನಸ್ ಅವರ ಶಿಫಾರಸ್ಸಿನ ಮೇರೆಗೆ ಸ್ಪೇನ್ ರಾಜ ಫಿಲಿಪ್ II ಗೆ ಭೂಗೋಳಶಾಸ್ತ್ರಜ್ಞರಾಗಿ ನೇಮಿಸಲಾಯಿತು.ಅವರು ಯುರೋಪ್ನಲ್ಲಿ ವ್ಯಾಪಕವಾಗಿ ಪ್ರಯಾಣ ಬೆಳೆಸಿದರು, ಮತ್ತು ವಿಶೇಷವಾಗಿ ಹದಿನೇಳು ಪ್ರಾಂತ್ಯಗಳಲ್ಲಿ ಪ್ರಯಾಣಿಸುತ್ತಿದ್ದೇವೆಂದು ತಿಳಿದುಬಂದಿದೆ; ದಕ್ಷಿಣ, ಪಶ್ಚಿಮ, ಉತ್ತರ ಮತ್ತು ಪೂರ್ವ ಜರ್ಮನಿಯಲ್ಲಿ (ಉದಾಹರಣೆಗೆ, 1560, 1575-1576); ಫ್ರಾನ್ಸ್ (1559-1560); ಇಂಗ್ಲೆಂಡ್ ಮತ್ತು ಐರ್ಲೆಂಡ್ (1576), ಮತ್ತು ಇಟಲಿ (1578, ಮತ್ತು ಬಹುಶಃ ಎರಡು ಅಥವಾ ಮೂರು ಬಾರಿ 1550 ಮತ್ತು 1558 ರ ನಡುವೆ). ಮ್ಯಾಪ್-ಕೆತ್ತನೆಗಾರನಾಗಿ ಆರಂಭಗೊಂಡು, 1547 ರಲ್ಲಿ ಸೈಂಟ್ ಲ್ಯೂಕ್ನ ಆಯ್0ಂಟ್ವರ್ಪ್ ಗಿಲ್ಡ್ನಲ್ಲಿ ಅವರು ನಕ್ಷೆಗಳ ಪ್ರಕಾಶಕರಾಗಿ ಪ್ರವೇಶಿಸಿದರು.ಅವರು ತಮ್ಮ ಆದಾಯದ ವ್ಯಾಪಾರವನ್ನು ಪುಸ್ತಕಗಳು, ಮುದ್ರಿತ ಮತ್ತು ನಕ್ಷೆಗಳಲ್ಲಿ ಸೇರಿಸಿದರು, ಮತ್ತು ಅವರ ಪ್ರಯಾಣವು ಫ್ರಾಂಕ್ಫರ್ಟ್ ಪುಸ್ತಕ ಮತ್ತು ಮುದ್ರಣ ಮೇಳಕ್ಕೆ ವಾರ್ಷಿ

ಕ ಭೇಟಿಗಳನ್ನು ಸೇರಿಸಿತು, ಅಲ್ಲಿ ಅವರು 1554 ರಲ್ಲಿ ಜೆರಾರ್ಡಸ್ ಮರ್ಕೆಟರ್ ಅನ್ನು ಭೇಟಿಯಾದರು.ಆದಾಗ್ಯೂ, 1560 ರಲ್ಲಿ, ಮರ್ಕೇಟರ್ನೊಂದಿಗೆ ಟ್ರೈಯರ್, ಲೋರೆನ್ ಮತ್ತು ಪೊಯೆಟಿರ್ಸ್ಗೆ ಪ್ರಯಾಣಿಸುವಾಗ, ಅವರು ಮರ್ಕೇಟರ್ ಪ್ರಭಾವದಿಂದ ಹೆಚ್ಚಾಗಿ ವೈಜ್ಞಾನಿಕ ಭೂಗೋಳಶಾಸ್ತ್ರದ ವೃತ್ತಿಯತ್ತ ಆಕರ್ಷಿಸಲ್ಪಟ್ಟಿದ್ದಾರೆ ಎಂದು ತೋರುತ್ತದೆ.

## ನಕ್ಷೆ ಪ್ರಕಾಶಕ
'']]

1564 ರಲ್ಲಿ ಅವರು ತಮ್ಮ ಮೊದಲ ನಕ್ಷೆ, ಟೈಪಸ್ ಆರ್ಬಿಸ್ ಟೆರಾರಮ್, ವಿಶ್ವದ ಎಂಟು-ಲೇಪಿತ ಗೋಡೆಯ ನಕ್ಷೆಯನ್ನು ಪ್ರಕಟಿಸಿದರು, ಅದರಲ್ಲಿ ಅವರು ರೆಗಿಯೊ ಪಾಟಾಲಿಸ್ ಅನ್ನು ಲೊಕಾಚ್ನೊಂದಿಗೆ ಉತ್ತರಕ್ಕೆ ಟಾರ್ರಾ ಆಸ್ಟ್ರೇಲಿಯಾದ ವಿಸ್ತರಣೆಯಾಗಿ ಗುರುತಿಸಿದರು ಮತ್ತು ನ್ಯೂ ಗಿನಿಯಾಗೆ ತಲುಪಿದರು. 
ತರುವಾಯ ಈ ಭೂಪಟವು ಟೆರಾರಮ್ನಲ್ಲಿ ಕಡಿಮೆ ರೂಪದಲ್ಲಿ ಕಾಣಿಸಿಕೊಂಡಿತು (ಈಗಿನ ಬಾಟಮ್ ಯೂನಿವರ್ಸಿಟಿ ಲೈಬ್ರರಿಯಲ್ಲಿ ಮಾತ್ರ ಉಳಿದಿದೆ). 1565 ರಲ್ಲಿ 1568 ರಲ್ಲಿ ನೆದರ್ಲ್ಯಾಂಡ್ಸ್ ತೀರದಲ್ಲಿರುವ ಬ್ರಿಟನ್ಬರ್ಗ್ ಕೋಟೆಯ ಯೋಜನೆ, 1567 ರಲ್ಲಿ ಏಷ್ಯಾದ ಎಂಟು ಶೀಟ್ ಭೂಪಟ ಮತ್ತು ಸ್ಪೀನ್ನ ಆರು-ಹಾಳೆ ನಕ್ಷೆ ಕಾಣಿಸಿಕೊಂಡ ಮೊದಲು ಅವರು ಈಜಿಪ್ಟಿನ ಎರಡು ಹಾಳೆ ನಕ್ಷೆಯನ್ನು ಪ್ರಕಟಿಸಿದರು.

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಫ್ಲೆಮಿಶ್ ಕಾರ್ಟೊಗ್ರಾಫರ್ಗಳು
ತೆಪ್ಪ

thumb

**ತೆಪ್ಪ** ಎಂದರೆ ಆಧಾರಕ್ಕಾಗಿ ಅಥವಾ ನೀರಿನ ಮೇಲೆ ಸಾರಿಗೆಗಾಗಿ ಬಳಸಲಾದ ಯಾವುದೇ ಚಪ್ಪಟೆಯಾದ ರಚನೆ. ಇದು ದೋಣಿ ವಿನ್ಯಾಸದಲ್ಲಿ ಅತ್ಯಂತ ಮೂಲಭೂತವಾದದ್ದು, ಮತ್ತು ಇದರ ಮುಖ್ಯ ಲಕ್ಷಣವೆಂದರೆ ಒಡಲು ಇಲ್ಲದಿರುವುದು. ಈ ವ್ಯಾಖ್ಯಾನವನ್ನು ಮಸುಕುಗೊಳಿಸುವ ಮಿಶ್ರ ದೋಣಿ ಪ್ರಕಾರಗಳಿವೆಯಾದರೂ, ತೆಪ್ಪಗಳನ್ನು ಸಾಮಾನ್ಯವಾಗಿ ಕಟ್ಟಿಗೆ, ಮುಚ್ಚಿದ ಪೀಪಾಯಿಗಳು, ಅಥವಾ (ಚಪ್ಪಟೆ ಓಡಗಳಂತಹ) ಗಾಳಿತುಂಬಿದ ವಾಯುಕೋಷ್ಠಗಳಂತಹ ತೇಲುವ ವಸ್ತುಗಳ ಯಾವುದೇ ಸಂಯೋಜನೆಯನ್ನು ಬಳಸಿ ತೇಲುವಂತೆ ಮಾಡಲಾಗುತ್ತದೆ, ಮತ್ತು ಇವು ಸಾಮಾನ್ಯವಾಗಿ ಬಿಣಿಗೆಯಿಂದ ಚಾಲಿತವಾಗಿರುವುದಿಲ್ಲ.

ಸಾಂಪ್ರದಾಯಿಕ ಅಥವಾ ಪ್ರಾಚೀನ ತೆಪ್ಪಗಳನ್ನು ಕಟ್ಟಿಗೆ ಅಥವಾ ಜೊಂಡುಗಳಿಂದ ನಿರ್ಮಿಸಲಾಗುತ್ತಿತ್ತು. ಆಧುನಿಕ ತೆಪ್ಪಗಳು ತೇಲುರಚನೆಗಳು, ಪೀಪಾಯಿಗಳು, ಅಥವಾ ನಿಸ್ಸರಿಸಿದ ಪಾಲಿಸ್ಟೈರೀನ್ ಕೊರಡುಗಳನ್ನು ಕೂಡ ಬಳಸಬಹುದು. ಗಾಳಿ ತುಂಬಬಲ್ಲ ತೆಪ್ಪಗಳು ತಾಳಿಕೆಯ, ಬಹು ಪದರ ರಬ್ಬರೀಕೃತ ಬಟ್ಟೆಗಳನ್ನು ಬಳಸುತ್ತವೆ. ಅದರ ಬಳಕೆ ಮತ್ತು ಗಾತ್ರವನ್ನು ಅವಲಂಬಿಸಿ, ಅದು ಅಧಿರಚನೆ, ಪಟಸ್ತಂಭಗಳು, ಅಥವಾ ಚುಕ್ಕಾಣಿ ಫಲಕಗಳನ್ನು ಹೊಂದಿರಬಹುದು. ದಿಮ್ಮಿ ಉದ್ಯಮವು ಮರದ ದಿಮ್ಮಿಗಳ ಸಾಗಣೆಗೆ ಮರದ ತೆಪ್ಪಗಳನ್ನು ಬಳಸುತ್ತದೆ. ಮರದ ದಿಮ್ಮಿಗಳನ್ನು ಒಟ್ಟಾಗಿ ಕಟ್ಟಿ ತೆಪ್ಪಗಳನ್ನು ರಚಿಸಿ ನದಿಯಲ್ಲಿ ತೇಲಿ ಬಿಡಲಾಗುತ್ತದೆ ಅಥವಾ ಎಳೆಯಲಾಗುತ್ತದೆ. ಈ ವಿಧಾನವು ೨೦ನೇ ಶತಮಾನದ ಮಧ್ಯದವರೆಗೆ ಬಹಳ ಸಾಮಾನ್ಯವಾಗಿತ್ತು ಆದರೆ ಈಗ ಅಪರೂಪವಾಗಿ ಬಳಸಲ್ಪಡುತ್ತದೆ.

ಬಾಲ್ಸಾ ದಿಮ್ಮಿಗಳಿಂದ ನಿರ್ಮಿಸಲಾದ ಮತ್ತು ನೌಕಾಯಾನಕ್ಕಾಗಿ ಹಾಯಿಗಳನ್ನು ಬಳಸುವ ದೊಡ್ಡ ತೆಪ್ಪಗಳು ದಕ್ಷಿಣ ಅಮೇರಿಕಾದ ಪೆಸಿಫಿಕ್ ಮಹಾಸಾಗರದ ಕರಾವಳಿ ಮೇಲಿನ ಕಡಲ ವ್ಯಾಪಾರದಲ್ಲಿ ಕೊಲಂಬಸ್-ಪೂರ್ವ ಕಾಲದಿಂದ ೧೯ನೇ ಶತಮಾನದವರೆಗೆ ಮುಖ್ಯವಾಗಿದ್ದವು. ಮೆಕ್ಸಿಕೊದಷ್ಟು ದೂರದ ಸ್ಥಳಗಳಿಗೆ ಸಮುದ್ರಯಾನಗಳನ್ನು ಕೈಗೊಳ್ಳಲಾಗಿತ್ತು, ಮತ್ತು ದಕ್ಷಿಣ ಅಮೇರಿಕಾ ಹಾಗೂ ಪಾಲಿನೇಷ್ಯಾ ನಡುವೆ ಸಂಭಾವ್ಯ ಸಂಪರ್ಕಗಳನ್ನು ಪ್ರಮಾಣೀಕರಿಸಲು ಪ್ರಾಚೀನ ತೆಪ್ಪಗಳ ಪ್ರತಿಕೃತಿಗಳನ್ನು ಬಳಸಿ ಅನೇಕ ಪೆಸಿಫಿಕ್ ಆಚೆಗಿನ ಸಮುದ್ರಯಾನಗಳನ್ನು ಕೈಗೊಳ್ಳಲಾಗಿದೆ. ಮನೊರಂಜನಾ ತೆಪ್ಪಸಂಚಾರಕ್ಕಾಗಿ ಬಳಸಲಾದ ತೆಪ್ಪದ ಬಗೆಯು ಬಹುತೇಕ ಪ್ರತ್ಯೇಕವಾಗಿ ಗಾಳಿತುಂಬಿಸಬಲ್ಲ ದೋಣಿಯಾಗಿರುತ್ತದೆ, ಮತ್ತು ಆಳವಿಲ್ಲದ ವಿಸ್ತಾರದಲ್ಲಿ ಬಳಕೆಗಾಗಿ ಬಾಗುವ ವಸ್ತುಗಳಿಂದ ನಿರ್ಮಿಸಲ್ಪಟ್ಟಿರುತ್ತದೆ.

ಜೀವಶಾಸ್ತ್ರದಲ್ಲಿ, ವಿಶೇಷವಾಗಿ ಜೀವಭೂಗೋಳಶಾಸ್ತ್ರ, ಮಾನವರಿಂದ ನಿರ್ಮಿತವಾಗಿರದ ತೆಪ್ಪಗಳು ಒಂದು ಮುಖ್ಯವಾದ ಪರಿಕಲ್ಪನೆಯಾಗಿದೆ. ಇಂತಹ ತೆಪ್ಪಗಳು ಬಿರುಗಾಳಿ, ಸುನಾಮಿ, ಉಬ್ಬರವಿಳಿತ, ಭೂಕಂಪ ಅಥವಾ ಹೋಲುವ ಘಟನೆಯಿಂದ ಒಣ ಭೂಮಿಯಿಂದ ನೀರಿನೊಳಗೆ ಜಾರಿಹೋದ ಸಸ್ಯಗಳ ಹೆಣೆದುಕೊಂಡ ಮುದ್ದೆಗಳನ್ನು ಹೊಂದಿರುತ್ತವೆ.

## ಉಲ್ಲೇಖಗಳು
ವರ್ಗ:ದೋಣಿಯ ಪ್ರಕಾರಗಳು
ಅಂಗವಿಕಲತೆ

thumb
**ಅಂಗವಿಕಲತೆ** ಎಂದರೆ ಒಬ್ಬ ವ್ಯಕ್ತಿಯ ಶಾರೀರಿಕ ಕಾರ್ಯನಿರ್ವಹಣೆ, ಚಲನಶೀಲತೆ, ಕೌಶಲ್ಯ ಅಥವಾ ದೇಹಬಲದ ಮೇಲಿರುವ ಮಿತಿ. ಇತರ ಅಂಗವಿಕಲತೆಗಳಲ್ಲಿ ಉಸಿರಾಟದ ಅಸ್ವಸ್ಥತೆಗಳು, ಕುರುಡುತನ, ಅಪಸ್ಮಾರ ಮತ್ತು ನಿದ್ರಾ ಅಸ್ವಸ್ಥತೆಗಳಂತಹ ದೈನಂದಿನ ಜೀವನದ ಇತರ ಅಂಶಗಳನ್ನು ಸೀಮಿತಗೊಳಿಸುವ ದುರ್ಬಲತೆಗಳು ಸೇರಿವೆ.

ಪ್ರಸವಪೂರ್ವ ಅಂಗವಿಕಲತೆಗಳು ಜನ್ಮಕ್ಕೆ ಮುಂಚೆ ಆಗಿರುತ್ತವೆ. ಇವು ರೋಗಗಳು ಅಥವಾ ಗರ್ಭಾವಸ್ಥೆಯ ಅವಧಿಯಲ್ಲಿ ತಾಯಿಯು ಒಡ್ಡಲ್ಪಟ್ಟ ವಸ್ತುಗಳು, ಭ್ರೂಣ ಬೆಳವಣಿಗೆ ಸಂಬಂಧಿ ಅಪಘಾತಗಳು ಅಥವಾ ಆನುವಂಶಿಕ ಕಾಯಿಲೆಗಳ ಕಾರಣದಿಂದ ಆಗಿರಬಹುದು. ಮಾನವರಲ್ಲಿ ಪ್ರಸವಾವಧಿಯ ಅಂಗವಿಕಲತೆಗಳು ಜನ್ಮಕ್ಕಿಂತ ಮುಂಚಿನ ಕೆಲವು ವಾರಗಳಿಂದ ಹಿಡಿದು ಜನನದ ನಂತರ ನಾಲ್ಕು ವಾರಗಳ ನಡುವೆ ಆಗುತ್ತವೆ. ಇವು ದೀರ್ಘಕಾಲದ ಆಮ್ಲಜನಕದ ಕೊರತೆ ಅಥವಾ ಶ್ವಾಸವ್ಯೂಹದಲ್ಲಿನ ಅಡ್ಡಿ, (ಉದಾಹರಣೆಗೆ, ಚಿಮುಟದ ಆಕಸ್ಮಿಕ ದುರ್ಬಳಕೆಯಿಂದ) ಜನನದ ಅವಧಿಯಲ್ಲಿ ಮಿದುಳಿಗೆ ಹಾನಿ, ಅಥವಾ ಶಿಶುವು ಅಕಾಲಿಕವಾಗಿ ಹುಟ್ಟಿದ ಕಾರಣದಿಂದ ಆಗಬಹುದು. ಇವು ಆನುವಂಶಿಕ ಅಸ್ವಸ್ಥತೆಗಳು ಅಥವಾ ಅಪಘಾತಗಳ ಕಾರಣದಿಂದಲೂ ಆಗಬಹುದು. ಪ್ರಸವೋತ್ತರ ಅಂಗವಿಕಲತೆಗಳು ಜನನದ ನಂತರ ಉಂಟಾಗುತ್ತವೆ. ಇವು ಅಪಘಾತಗಳು, ಗಾಯಗಳು, ಬೊಜ್ಜು, ಸೋಂಕು ಅಥವಾ ಇತರ ಕಾಯಿಲೆಗಳ ಕಾರಣದಿಂದ ಆಗಬಹುದು. ಇವು ಆನುವಂಶಿಕ ಅಸ್ವಸ್ಥತೆಗಳ ಕಾರಣದಿಂದಲೂ ಉಂಟಾಗಬಹುದು.

ಚಲನಶೀಲತೆಯಲ್ಲಿನ ದುರ್ಬಲತೆಗಳಲ್ಲಿ ಮೇಲಿನ (ಕೈ) ಅಥವಾ ಕೆಳಗಿನ (ಕಾಲು) ಅವಯವ ಇಲ್ಲದಿರುವುದು ಅಥವಾ ದುರ್ಬಲವಾಗಿರುವುದು, ಕಳಪೆ ಕೈ ಕೌಶಲ್ಯ, ಮತ್ತು ದೇಹದ ಒಂದು ಅಥವಾ ಹೆಚ್ಚು ಅಂಗಗಳಿಗೆ ಹಾನಿ ಸೇರಿದಂತೆ ಶಾರೀರಿಕ ದೋಷಗಳು ಸೇರಿವೆ. ಚಲನಶೀಲತೆಯಲ್ಲಿನ ಅಂಗವಿಕಲತೆಯು ಜನ್ಮಜಾತವಾಗಿರಬಹುದು ಅಥವಾ ನಂತರ ಆಗಿರಬಹುದು, ಅಥವಾ ರೋಗದ ಕಾರಣ ಆಗಿರಬಹುದು. ಮುರಿದ ಅಸ್ಥಿ ರಚನೆಯನ್ನು ಹೊಂದಿರುವ ವ್ಯಕ್ತಿಗಳು ಕೂಡ ಈ ವರ್ಗದಲ್ಲಿ ವರ್ಗೀಕರಿಸಲ್ಪಡುತ್ತಾರೆ.

ದೃಷ್ಟಿ ಹಾನಿಯು ಮತ್ತೊಂದು ಪ್ರಕಾರದ ದೈಹಿಕ ದುರ್ಬಲತೆ. ಸಣ್ಣ ಅಥವಾ ವಿವಿಧ ಗಂಭೀರ ದೃಷ್ಟಿಸಂಬಂಧಿ ಗಾಯಗಳು ಅಥವಾ ದುರ್ಬಲತೆಗಳಿಂದ ಬಹಳವಾಗಿ ನರಳುವ ನೂರಾರು ಸಾವಿರಾರು ಜನಗಳಿದ್ದಾರೆ. ಈ ಬಗೆಯ ಗಾಯಗಳು ಅಂಧತ್ವ ಅಥವಾ ನೇತ್ರ ಆಘಾತದಂತಹ ಗಂಭೀರ ಸಮಸ್ಯೆಗಳು ಅಥವಾ ರೋಗಗಳನ್ನು ಕೂಡ ಉಂಟುಮಾಡಬಲ್ಲವು. ಕೆಲವು ಇತರ ಬಗೆಗಳ ದೃಷ್ಟಿ ದುರ್ಬಲತೆಗಳಲ್ಲಿ ಕೆರೆದ ಕಾರ್ನಿಯಾ, ಶ್ವೇತಾಕ್ಷಿಪಟದ ಮೇಲಿನ ಗೀರುಗಳು, ಮಧುಮೇಹ ಸಂಬಂಧಿ ನೇತ್ರ ಪರಿಸ್ಥಿತಿಗಳು, ಒಣ ಕಣ್ಣುಗಳು ಹಾಗೂ ಕಾರ್ನಿಯಾದ ನಾಟಿ, ವೃದ್ಧಾಪ್ಯದಲ್ಲಿ ಮ್ಯಾಕ್ಯುಲಾದ ವಿಕೃತಿ ಹಾಗೂ ಅಕ್ಷಿಪಟಲದ ಬೇರ್ಪಡುವಿಕೆ ಸೇರಿವೆ.

## ಉಲ್ಲೇಖಗಳು
ವರ್ಗ:ದೈಹಿಕ ಅಸಾಮರ್ಥ್ಯಫಪವಸವಲವಷವರಲಶ 
ಮೂಲಕ
ರಚನಾ ಬ್ಯಾನರ್ಜಿ

ಓಡಿಯಾ ಮತ್ತು ಬಂಗಾಳಿ ಚಿತ್ರಗಳಲ್ಲಿ ಹೆಚ್ಚಾಗಿ ಕಾಣಿಸಿಕೊಂಡ ಭಾರತೀಯ ಚಲನಚಿತ್ರ ನಟಿ. ಅವರು ೧೯೯೪ ರ ಮಿಸ್ ಕೋಲ್ಕತಾ ಆಗಿ ಆಯ್ಕೆಯಾದರು. ರಚನಾ ಅವರು ಮಿಸ್ ಇಂಡಿಯಾ ಸ್ಪರ್ಧೆಯಲ್ಲಿ ಮಿಸ್ ಬ್ಯೂಟಿಫುಲ್ ಸ್ಮೈಲ್ ಅನ್ನು ಗೆದ್ದ ನಂತರ ಚಲನಚಿತ್ರ ರಂಗಕೆ ಅಡಿ ಇಟ್ಟರು. ಅವರು ಕನ್ನಡ, ತಮಿಳು ಮತ್ತು ತೆಲುಗು ಚಲನಚಿತ್ರಗಳಲ್ಲಿಯೂ ಕೆಲಸ ಮಾಡಿದ್ದಾರೆ.

## ಆರಂಭಿಕ ಜೀವನ
೧೯೭೪ ರ ಅಕ್ಟೋಬರ್ ೨ ರಂದು ಪಶ್ಚಿಮ ಬಂಗಾಳದ ಕೊಲ್ಕತ್ತಾದಲ್ಲಿ ಜನಿಸಿದರು. ಆಕೆ ತನ್ನ ಹೆತ್ತವರ ಏಕೈಕ ಮಗು. ಅವರ ಮೂಲ ಹೆಸರು ಝುಮ್ಜುಮ್ ಬ್ಯಾನರ್ಜಿ. ನಿರ್ದೇಶಕ ಪ್ರೊವತ್ ರಾಯ್ ತಮ್ಮ ಮೊದಲ ಚಿತ್ರವಾದ ದುರಾಂತ ಪ್ರೇಮ್ (೧೯೯೩) ಎಂಬ ಹೆಸರಿನಲ್ಲಿ ಮರುನಾಮಕರಣ ಮಾಡಿದರು.

## ವೃತ್ತಿಜೀವನ
ಪ್ರೊಸೇನ್ ಜಿತ್ ಚಟರ್ಜಿಯೊಂದಿಗೆ ಸುಮಾರು ೩೫ ಚಲನಚಿತ್ರಗಳಲ್ಲಿ ಅವರು ಕಾಣಿಸಿಕೊಂಡಿದ್ದಾರೆ. ಬಹುತೇಕ ಅವೆಲ್ಲಾ ಹಿಟ್ ಚಿತ್ರಗಳಾಗಿವೆ. 

ಅವರು ತಮ್ಮ ಮೊದಲ ಪತಿ ಹೆಚ್ಚಾಗಿ ಸಿದ್ಧಾಂತ ಮಹಾಪಾತ್ರರೊಂದಿಗೆ ಹಲವು ಓಡಿಯಾ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ. ರಚನಾ  ಅಮಿತಾಭ್ ಬಚ್ಚನ್ ಅವರೊಂದಿಗೆ ಹಿಂದಿ ಚಿತ್ರ ಸೂರ್ಯವಂಶಂನಲ್ಲಿದ್ದರು.

ನಟನೆಗೆ ಪ್ರಾಮುಖ್ಯತೆ ಇರುವ ಹಲವು ಬಂಗಾಳಿ ರೇಮೇಕ ಚಿತ್ರಗಳಲ್ಲಿ ನಟಿಸಿ ಸೈ ಎನ್ನಿಸಿಕೊಂಡದ್ದು ರಚನಾರ ಹೆಗ್ಗಳಿಕೆ.
ಮೀನಾಕ್ಷಿ ಶೇಷಾದ್ರಿ ಹಿಂದಿಯಲ್ಲಿ ನಟಿಸಿದ ದಾಮಿನಿ ಚಿತ್ರದ ಬಂಗಾಳಿ ರೀಮೇಕ್ ಚಿತ್ರ ಬಿದ್ರೋಹಿನಿ ನಾರಿ, ಆಪ್ತಮಿತ್ರ ಚಿತ್ರದ ಬಂಗಾಳಿ ರೀಮೇಕ್ ರಾಜ್ ಮಹಲ್ ಹೀಗೆ ಹಲವು ಪಾತ್ರಗಳನ್ನು ನಟಿಸಿದ ಹಿರಿಮೆ ರಚನಾರದ್ದು.

ತೆಲುಗು ಚಿತ್ರರಂಗದಲ್ಲಿ ರಾಯುಡು, ಉಪೇಂದ್ರರೊಂದಿಗೆ ರಾ, ಸುಮನ್ ರೊಂದಿಗೆ ಪೆದ್ದ ಮನುಶುಲು, ಲಾಹಿರಿ ಲಾಹಿರಿ ಲಾಹಿರಿಲೋ ಹೀಗೆ ಹಲವು ನಟರ ಜೊತೆ ನಟಿಸಿದ್ದ ರಚನಾರ ಪ್ರಸಿದ್ದ ಚಿತ್ರ ಚಿರ್ಂಜೀವಿಯವರ ಜೊತೆ ನಟಿಸಿದ ಬಾವಗಾರು ಬಾಗುನ್ನಾರಾ.

ನಟನೆಯನ್ನು ಹೊರತುಪಡಿಸಿ, ಜನಪ್ರಿಯ ಬೆಂಗಾಲಿ ಬರವಣಿಗೆಯ ಟಿವಿ ಪ್ರದರ್ಶನವಾದ ದಿದಿ ನಂ. 1 ಅನ್ನು ಬ್ಯಾನರ್ಜಿ ಆಂಕರ್ ಆಗಿ ಕಾರ್ಯ್ ನಿರ್ವಹಿಸಿದ್ದರು, ಇದು ವಾರದ ದಿನಗಳಲ್ಲಿ ಜೀ ಬಾಂಗ್ಲಾದಲ್ಲಿ ಪ್ರಸಾರವಾಗುತ್ತದೆ. ೫ ಏಪ್ರಿಲ್ ೨೦೧೩ ರಂದು ಸ್ಟುಡಿಯೊದಲ್ಲಿ ಟೋಲ್ಲಿಗಂಜ್ನಲ್ಲಿ ಬೆಂಕಿ ಅನಾಹುತ ಸಂಭವಿಸಿತು. ಆ ಅವಘದದಲ್ಲಿ ರಚನಾ ಅಸ್ವಸ್ಥರಾದರು. ಕೋಲ್ಕತ್ತಾ ನಗರದ ಆಸ್ಪತ್ರೆಗೆ (ಅರಬಿಂದೋ ಸೇವಾ ಸದಾನ್) ತಕ್ಷಣವೇ ಆಸ್ಪತ್ರೆಗೆ ಸಾಗಿಸಲಾಯಿತು. ಕಿರುತೆರೆಯಲ್ಲಿ ಷೂಟಿಂಗ್ ನಡೆವ ವೇಳೆ ನಡೆದ ಬಹು ದೊಡ್ಡ ಅವಘಡಗಳಲ್ಲಿ ಇದೂ ಸಹ ಒಂದು. 

## ವೈಯಕ್ತಿಕ ಜೀವನ
ಓಡಿಯಾ ಸೂಪರ್ ಸ್ಟಾರ್ ನಟ ಮತ್ತು ಸಂಸದ ಸಿದ್ಧಾಂತ ಮಹಾಪಾತ್ರರನ್ನು ವರಿಸಿದ ರಚನಾ, ಆರು ವರ್ಷದ ಸಂಸಾರ ನಡೆಸಿದರು. ಜೀವನದ ನಂತರ ೨೦೦೪ ರಲ್ಲಿ  ಕಟಕ್ ನಲ್ಲಿನ ಕೌಟುಂಬಿಕ ನ್ಯಾಯಾಲಯದಲ್ಲಿ ವಿಚ್ಛೇದನ ಪಡೆದರು. ಅವರು ಓಡಿಯಾ ಚಲನಚಿತ್ರ ಉದ್ಯಮವನ್ನು ತೊರೆದರು. ಸಿದ್ಧಾಂತ ಮಹಾಪಾತ್ರ ರಚನಾರ ವಿಚ್ಚೇದನದ ನಂತರ ಮರುಮದುವೆಯಾಗಿ ೨೦೦೯ರ ಲೋಕಸಭಾ ಚುನಾವಣೆಯಲ್ಲಿ ಬಿಜು ಜನತಾ ದಳ ಪಕ್ಷದಿಂದ ಬೆಹ್ರಾಂಪುರ ಕ್ಷೇತ್ರದಿಂದ ಆಯ್ಕೆಯಾದರು.

ಹಲವು ಸಂದರ್ಶನಗಳಲ್ಲಿ, ತಾವು ರಚನಾರೊಂದಿಗೆ ಇಂದಿಗೂ ನಟಿಸಲು ಸಿದ್ಧ ಎಂದು ಮುಕ್ತ ಮನಸ್ಸಿನಿಂದ ಹೇಳಿಕೊಂಡಿದ್ದರು. ರಚನಾ ಅವರು ೨೦೦೭ರಲ್ಲಿ ಪ್ರೊಬಲ್ ಬಸು ಅವರನ್ನು ಮದುವೆಯಾದರು ಮತ್ತು ಅವರ ಮಗನನ್ನು ಪ್ರೋನಿಲ್ ಬಸು ಎಂದು ಹೆಸರಿಸಿದ್ದಾರೆ. 

ಇತ್ತೀಚಿನ ವರದಿಗಳ ಪ್ರಕಾರ ರಚನಾ ಬ್ಯಾನರ್ಜಿ ಪ್ರೊಬಲ ಬಸುರೊಂದಿಗೆ ವಾಸವಿಲ್ಲ. 

## ಪ್ರಶಸ್ತಿಗಳು
* ಕಲಾಕಾರ್ ಪ್ರಶಸ್ತಿ
* ಭಾರತ್ ನಿರ್ಮಾಣ್ ಸಂಸ್ಥೆಯ ಪ್ರಶಸ್ತಿ
* ಒಡಿಯಾ ರಾಜ್ಯ ಪ್ರಶಸ್ತಿ
* ಬಂಗಾಳ ಸರ್ಕಾರದ ರಾಜ್ಯ ಪ್ರಶಸ್ತಿ (ವಿಶೇಷ ಚಿತ್ರ ಪ್ರಶಸ್ತಿ)

## ಉಲ್ಲೇಖಗಳು
## ಕೊಂಡಿಗಳು
*
ಉಡೆ

**ಉಡೆ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಪಕ್ಕೆಗೂಡು ಮತ್ತು ನಿತಂಬಗಳ ನಡುವಿನ ಉದರದ ಭಾಗವಾದ ಸೊಂಟ
* ಒಂದು ದ್ವಿಪಾದಿಯು ಕುಳಿತಿರುವ ಅಥವಾ ಮಲಗಿರುವ ಸ್ಥಿತಿಯಲ್ಲಿರುವಾಗ ಮಂಡಿ ಮತ್ತು ಟೊಂಕದ ನಡುವೆ ಸೃಷ್ಟಿಯಾದ ಮೇಲ್ಮೈಯಾದ ಮಡಿಲು
* ಹಲವು ವೇಳೆ ದಾರ ಅಥವಾ ನೂಲು ಎಂದು ನಿರ್ದೇಶಿಸಲಾಗುವ ನೈಸರ್ಗಿಕ ಅಥವಾ ಕೃತಕ ಎಳೆಗಳ ಜಾಲವನ್ನು ಹೊಂದಿರುವ ಒಂದು ಮೆದುವಾದ ವಸ್ತುವಾದ ವಸ್ತ್ರ
ಸೊಂಟ

thumb|ಸೊಂಟ

**ಸೊಂಟ** ಎಂದರೆ ಪಕ್ಕೆಗೂಡು ಮತ್ತು ನಿತಂಬಗಳ ನಡುವಿನ ಉದರದ ಭಾಗ. ತೆಳ್ಳನೆಯ ದೇಹವಿರುವ ವ್ಯಕ್ತಿಗಳಲ್ಲಿ, ಸೊಂಟವು ಮುಂಡದ ಅತ್ಯಂತ ಕಿರಿದಾದ ಭಾಗವಾಗಿರುತ್ತದೆ. ಸೊಂಟದ ಸುತ್ತು ಪದವು ಸೊಂಟವು ಅತ್ಯಂತ ಕಿರಿದಾಗಿರುವ ಅಡ್ಡಗೆರೆಯನ್ನು, ಅಥವಾ ಸೊಂಟದ ಸಾಮಾನ್ಯ ನೋಟವನ್ನು ಸೂಚಿಸುತ್ತದೆ. ಈ ಕಾರಣದಿಂದ ಮತ್ತು ಸೊಂಟ ಪದವು ಹಲವುವೇಳೆ ಹೊಟ್ಟೆ ಪದದೊಂದಿಗೆ ಸಮಾನಾರ್ಥಕವಾಗಿರುವುದರಿಂದ, ಒಬ್ಬರು ಸೊಂಟದ ನಿಖರ ಸ್ಥಳದ ಬಗ್ಗೆ ಗೊಂದಲಗೊಳ್ಳಬಹುದು. ಸೊಂಟದ ಸುತ್ತು ವಿಭಿನ್ನ ಜನರಲ್ಲಿ ಭಿನ್ನವಾಗಿರುವುದು ಮತ್ತೊಂದು ಗೊಂದಲಗೊಳಿಸುವ ಅಂಶವಾಗಿದೆ. ಸಹಜ ಸೊಂಟದ ಸುತ್ತನ್ನು ಗುರುತಿಸಲು, ಒಬ್ಬರು ಕೇವಲ ನೆಟ್ಟಗೆ ನಿಂತು ನಂತರ ಕಾಲುಗಳು ಮತ್ತು ನಿತಂಬಗಳನ್ನು ನೇರವಾಗಿಟ್ಟು ಪಕ್ಕಕ್ಕೆ ಬಾಗಬೇಕಾಗುತ್ತದೆ. ಮುಂಡವು ಎಲ್ಲಿ ನೆರಿಗೆ ಆಗುತ್ತದೆಯೊ ಅದೇ ಸಹಜ ಸೊಂಟದ ಸುತ್ತು ಆಗಿರುತ್ತದೆ.

ಕಟ್ಟುನಿಟ್ಟಾಗಿ, ಸೊಂಟದ ಸುತ್ತಳತೆಯನ್ನು ಅತ್ಯಂತ ಕೆಳಗಿನ ಪಕ್ಕೆಲುಬು ಮತ್ತು ಕಟ್ಯಸ್ಥಿ ಶಿಖರದ ನಡುವಿನ ಮಧ್ಯದ ಮಟ್ಟದಲ್ಲಿ ಅಳೆಯಲಾಗುತ್ತದೆ. ಮಾನವಮಾಪನದಲ್ಲಿ ಹೆಚ್ಚಿನ ಪ್ರಸ್ತುತತೆಯ ಪರ್ಯಾಯ ಅಂದಾಜೆಂದರೆ ಬೆನ್ನಿನ ಕಿರಿದಾದ ಭಾಗ + ೨ ಸೆ.ಮಿ. ಮಾನವಮಾಪನದಲ್ಲಿ, ಸೊಂಟದ ಸ್ಥಳವನ್ನು ಕುತ್ತಿಗೆಯ ಎತ್ತರದ ಶೇಕಡ ೭೨ ಎಂದು ಊಹಿಸಬಹುದು, ಅಥವಾ ಕಟ್ಯಸ್ಥಿ ಶಿಖರ (ಒಟ್ಟು ಎತ್ತರದ ಶೇಕಡ ೬೦ರಷ್ಟು) ಮತ್ತು ಅತ್ಯಂತ ಕೆಳಗಿನ ಸ್ಪರ್ಶಿಸಬಲ್ಲ ಪಕ್ಕೆಲುಬು (ಒಟ್ಟು ಎತ್ತರದ ಶೇಕಡ ೬೪ರಷ್ಟು) ಎಂದು ಊಹಿಸಬಹುದು.

ಸೊಂಟ-ನಿತಂಬದ ಅನುಪಾತವು ಸೊಂಟದ ಸುತ್ತಳತೆಯನ್ನು ನಿತಂಬದ ಸುತ್ತಳತೆಯಿಂದ ಭಾಗಿಸಿದಾಗ ಬರುವ ಲಬ್ಧಕ್ಕೆ ಸಮವಾಗಿರುತ್ತದೆ. ಆದರೆ, ಪ್ರಾಯೋಗಿಕವಾಗಿ, ಸೊಂಟವನ್ನು ಸಾಮಾನ್ಯವಾಗಿ ಸಹಜ ಸೊಂಟದ ಅತ್ಯಂತ ಸಣ್ಣ ಸುತ್ತಳತೆಯಲ್ಲಿ ಅಳೆಯಲಾಗುತ್ತದೆ, ಸಾಮಾನ್ಯವಾಗಿ ಮಹಿಳೆಯರಿಗೆ ಹೊಕ್ಕಳಿನ ಸ್ವಲ್ಪ ಮೇಲೆ ಮತ್ತು ಪುರುಷರಿಗೆ ಹೊಕ್ಕಳಿನ ಸ್ವಲ್ಪ ಕೆಳಗೆ. ಸೊಂಟವು ನಿಮ್ನವಾಗಿರುವುದರ ಬದಲು ಪೀನವಾಗಿದ್ದರೆ, ಉದಾಹರಣೆಗೆ ಗರ್ಭಾವಸ್ಥೆಯಲ್ಲಿ ಅಥವಾ ಸ್ಥೂಲಕಾಯತೆಯಲ್ಲಿ, ಸೊಂಟವನ್ನು ಹೊಕ್ಕಳದ ಮೇಲೆ ಲಂಬ ಮಟ್ಟದಲ್ಲಿ ೧ ಇಂಚು ಮೇಲೆ ಅಳೆಯಬಹುದು. ಭಂಗಿ/ನಿಲುವಿನಂತಹ ಚರಗಳು ಗಣನೀಯವಾಗಿ ಸೊಂಟದ ಅಳತೆಯ ಮೇಲೆ ಪ್ರಭಾವ ಬೀರುತ್ತವೆ ಎಂದು ಗಮನಿಸುವುದು ಮುಖ್ಯವಾಗಿದೆ, ಮತ್ತು ಹಾಗಾಗಿ ಒಂದು ಗುಂಪಿಗೆ ನಡೆಸಲಾಗುವ ಯಾವುದೇ ಅಳತೆಗಳು ವ್ಯಕ್ತಿಗಳ ನಡುವೆ ಸ್ಥಿರ ಭಂಗಿಯನ್ನು ಕಾಪಾಡಿಕೊಳ್ಳಬೇಕಾಗುತ್ತದೆ.

## ಉಲ್ಲೇಖಗಳು
ವರ್ಗ:ಮಾನವ ಶರೀರ
ಉದ್ಯೋಗ

**ಉದ್ಯೋಗ**ವು (**ವೃತ್ತಿ**) ಸಮಾಜದಲ್ಲಿ ಒಬ್ಬ ವ್ಯಕ್ತಿಯ ಪಾತ್ರವಾಗಿರುತ್ತದೆ. ಹೆಚ್ಚು ನಿರ್ದಿಷ್ಟವಾಗಿ, ಉದ್ಯೋಗವು ಹಲವುವೇಳೆ ನಿಯಮಿತವಾದ ಮತ್ತು ಹಲವುವೇಳೆ ಹಣದ (ಜೀವನ ನಿರ್ವಹಣೆಗಾಗಿ) ಬದಲಾಗಿ ನಿರ್ವಹಿಸಲಾಗುವ ಚಟುವಟಿಕೆ. ಅನೇಕ ಜನರಿಗೆ ಬಹು ಉದ್ಯೋಗಗಳಿರುತ್ತವೆ (ಉದಾ. ಹೆತ್ತವನ/ಳ ಉದ್ಯೋಗ, ಗೃಹಿಣಿ, ಮತ್ತು ಉದ್ಯೋಗಿ). ಒಬ್ಬ ವ್ಯಕ್ತಿಯು ಉದ್ಯೋಗಿಯಾಗಿ, ಸ್ವಯಂಸೇವಕನಾಗಿ, ಉದ್ಯಮವನ್ನು ಶುರುಮಾಡಿ, ಅಥವಾ ತಂದೆ ಅಥವಾ ತಾಯಿಯಾಗಿ ಉದ್ಯೋಗವನ್ನು ಆರಂಭಿಸಬಹುದು. ಉದ್ಯೋಗದ ಕಾಲಾವಧಿ ತಾತ್ಕಾಲಿಕದಿಂದ (ಉದಾ. ಗಂಟೆಗಂಟೆಯ ಚಿಲ್ಲರೆ ಕೆಲಸಗಳು) ಹಿಡಿದು ಜೀವಮಾನದವರೆಗೆ ಇರಬಹುದು (ಉದಾ. ನ್ಯಾಯಾಧೀಶರು).

ಕೆಲಸವೆಂದರೆ ಒಬ್ಬ ವ್ಯಕ್ತಿಯ ಮಾನಸಿಕ ಅಥವಾ ದೈಹಿಕ ಶ್ರಮದ ಅಗತ್ಯವಿರುವ ಒಂದು ಚಟುವಟಿಕೆ. ಒಬ್ಬ ವ್ಯಕ್ತಿಯು ಒಂದು ನಿರ್ದಿಷ್ಟ ಬಗೆಯ ಉದ್ಯೋಗಕ್ಕಾಗಿ ತರಬೇತಿ ಪಡೆದಿದ್ದರೆ, ಅವರು ಒಂದು ವೃತ್ತಿಯನ್ನು ಹೊಂದಿರಬಹುದು. ಸಾಮಾನ್ಯವಾಗಿ, ಉದ್ಯೋಗವು ಒಬ್ಬರ ವೃತ್ತಿಜೀವನದ ಉಪ-ವರ್ಗವಾಗಿರುತ್ತದೆ.

ಬಹುತೇಕ ಜನರು ಪ್ರತಿ ವಾರಕ್ಕೆ ನಲವತ್ತು ಅಥವಾ ಹೆಚ್ಚು ಗಂಟೆಗಳವರೆಗೆ ಕೆಲಸ ಮಾಡಿ ಪ್ರತಿಫಲವಾಗಿ ಹಣ ಪಡೆಯುತ್ತಾರೆ. ಕೆಲವು ಅಪವಾದಗಳೆಂದರೆ ಮಕ್ಕಳು, ನಿವೃತ್ತಿ ಹೊಂದಿದವರು, ಮತ್ತು ಅಂಗವಿಕಲರು; ಆದರೆ, ಈ ಗುಂಪುಗಳೊಳಗೆ, ಅನೇಕರು ಅರೆಕಾಲಿಕವಾಗಿ, ಸ್ವಯಂಸೇವಕರಾಗಿ, ಅಥವಾ ಗೃಹಿಣಿಯಾಗಿ ಕೆಲಸ ಮಾಡುತ್ತಾರೆ. ೫ ಅಥವಾ ಅದರ ಸುಮಾರಿನ ವಯಸ್ಸಿನಿಂದ, ವಿಧ್ಯಾರ್ಥಿಯಾಗಿ ಕಲಿಯುವುದು ಮತ್ತು ಅಧ್ಯಯನ ಮಾಡುವುದು ಅನೇಕ ಮಕ್ಕಳ ಪ್ರಧಾನ ಪಾತ್ರವಾಗಿರುತ್ತದೆ.

ಪ್ರತಿ ವಾರಕ್ಕೆ ದುಡಿಯುವ ಗಂಟೆಗಳನ್ನು ಆಧರಿಸಿ ಉದ್ಯೋಗಗಳನ್ನು ಪೂರ್ಣಕಾಲಿಕ ಅಥವಾ ಅರೆಕಾಲಿಕ ಉದ್ಯೋಗ ಎಂದು ವರ್ಗೀಕರಿಸಬಹುದು. ಉದ್ಯೋಗಗಳನ್ನು ತಾತ್ಕಾಲಿಕ, ಚಿಲ್ಲರೆ ಕೆಲಸಗಳು, ಸಮಯಾನುಸಾರವಾದ ಉದ್ಯೋಗಗಳು, ಸ್ವ-ಉದ್ಯೋಗ, ಸಲಹಾ ಉದ್ಯೋಗಗಳು, ಅಥವಾ ಗುತ್ತಿಗೆ ಉದ್ಯೋಗವೆಂದು ವರ್ಗೀಕರಿಸಬಹುದು.

ಮುಖ್ಯ ಉದ್ಯೋಗ ಪದವಿನ್ಯಾಸವನ್ನು ಹಲವುವೇಳೆ, ತಮ್ಮ ಇಷ್ಟದ ವೃತ್ತಿಯಲ್ಲಿ ಕಡಿಮೆ ಆದಾಯದ (ಅಥವಾ ಆದಾಯವಿಲ್ಲದ) ಕೆಲಸ ಮಾಡಿಕೊಂಡು, ಜೀವನೋಪಾಯಕ್ಕಾಗಿ ಒಬ್ಬರು ಮಾಡುವ ಉದ್ಯೋಗವನ್ನು ಸೂಚಿಸಲು ಬಳಸಲಾಗುತ್ತದೆ. ಇದರ ಮೂಲಮಾದರಿಯ ಉದಾಹರಣೆಗಳೆಂದರೆ ಒಬ್ಬ ಮಹಿಳೆ ನಟಿಯಾಗಲು ಪ್ರಯತ್ನ ಮಾಡಿಕೊಂಡು ಪರಿಚಾರಿಕೆಯಾಗಿ ಉದ್ಯೋಗ ಮಾಡುವುದು (ಅವಳ ಮುಖ್ಯ ಉದ್ಯೋಗ), ಮತ್ತು ಪ್ರಸಕ್ತವಾಗಿ ಆತನು ಕೇವಲ ಒಂದು ಅರೆವೃತ್ತಿಪರ ತಂಡದ ಸರದಿಪಟ್ಟಿಯನ್ನು ಸೇರಿಕೊಳ್ಳಬಹುದಾದ ಕಾರಣದಿಂದ ಅಕಾಲದಲ್ಲಿ ಶ್ರಮಜೀವಿಯಾಗಿ ಕೆಲಸ ಮಾಡಿಕೊಂಡಿರುವ ವೃತ್ತಿಪರ ಕ್ರೀಡಾಪಟು.

ಅನೇಕ ಜನರು ಪೂರ್ಣಕಾಲದ ವೃತ್ತಿಯನ್ನು ಹೊಂದಿರುತ್ತಾರಾದರೂ, "ಮುಖ್ಯ ಉದ್ಯೋಗ" ಪದವು ನಿರ್ದಿಷ್ಟವಾಗಿ ಕೇವಲ ದೈನಂದಿನ ಖರ್ಚುಗಳನ್ನು ಪಾವತಿಸಲು ಈ ಸ್ಥಾನವನ್ನು ಹೊಂದಿರುವವರನ್ನು ಸೂಚಿಸುತ್ತದೆ, ಮತ್ತು ಇತರೆ ಸಮಯದಲ್ಲಿ ಇವರು ತಮಗೆ ನಿಜವಾಗಿಯೂ ಬೇಕಾದ ಕಡಿಮೆ ಆದಾಯದ ಪ್ರವೇಶ ಕಾಯಕವನ್ನು ಮುಂದುವರೆಸುತ್ತಾರೆ. ನಿಜವಾದ ವೃತ್ತಿಯು ಜೀವನಕ್ಕೆ ಬೇಕಾದಷ್ಟು ಆದಾಯವನ್ನು ಒದಗಿಸಿದರೆ, ಮುಖ್ಯ ಉದ್ಯೋಗವನ್ನು ತ್ಯಜಿಸಲಾಗುವುದು ಎಂದು ಈ ಪದಸಮುಚ್ಚಯ ಬಲವಾಗಿ ಸೂಚಿಸುತ್ತದೆ.

ವರ್ಗ:ವೈಯಕ್ತಿಕ ಜೀವನ
ಹಾರಾಟ

thumb|ಸಹಜ ಹಾರಾಟ: ಝೇಂಕಾರದ ಹಕ್ಕಿ

**ಹಾರಾಟ** ಎಂದರೆ ಒಂದು ವಸ್ತುವು ಮೇಲ್ಮೈಗೆ ಸಂಪರ್ಕವಿರದಂತೆ ವಾತಾವರಣದ (ಅಥವಾ ಅಂತರಿಕ್ಷಯಾನದ ವಿಷಯದಲ್ಲಿ ಅದರ ಆಚೆಗೆ) ಮೂಲಕ ಚಲಿಸುವ ಪ್ರಕ್ರಿಯೆ. ಮುನ್ನೂಕುವ ಒತ್ತಿಗೆ ಸಂಬಂಧಿಸಿದ ವಾಯುಬಲವಿಜ್ಞಾನ ಸಂಬಂಧಿ ಉತ್ಥಾಪಕ ಬಲವನ್ನು ಸೃಷ್ಟಿಸಿ, ವಾಯುಸಂಸ್ಥಿತಿ ವಿಜ್ಞಾನ ರೀತ್ಯ ಪ್ಲವನಶೀಲತೆ ಬಳಸಿ, ಅಥವಾ ಚಿಮ್ಮು ಚಲನೆ ಮೂಲಕ ಇದನ್ನು ಸಾಧಿಸಬಹುದು. ಅನೇಕ ವಸ್ತುಗಳು ಹಾರಬಲ್ಲವು, ಪಕ್ಷಿಗಳು, ಬಾವಲಿಗಳು ಮತ್ತು ಕೀಟಗಳಂತಹ ಪ್ರಾಕೃತಿಕ ವಿಮಾನ ಚಾಲಕರಿಂದ ಹಿಡಿದು, ವಿಮಾನಗಳು, ಹೆಲಿಕಾಪ್ಟರ್‌ಗಳು, ಬಲೂನುಗಳು, ಮತ್ತು ಬಾಹ್ಯಾಕಾಶ ನೌಕೆಯನ್ನು ಹೊತ್ತೊಯ್ಯಬಹುದಾದ ರಾಕೆಟ್‍ಗಳಂತಹ ಮಾನವ ಆವಿಷ್ಕಾರಗಳವರೆಗೆ.

ಹಾರಾಟದ ಶಿಲ್ಪಶಾಸ್ತ್ರ ಸಂಬಂಧಿ ಅಂಶಗಳು ಅಂತರಿಕ್ಷಯಾನ ಇಂಜಿನಿಯರಿಂಗ್‍ನ ವ್ಯಾಪ್ತಿಗೆ ಒಳಪಡುತ್ತವೆ. ಅಂತರಿಕ್ಷಯಾನ ಇಂಜಿನಿಯರಿಂಗ್ ಅನ್ನು ವೈಮಾನಿಕಶಾಸ್ತ್ರ, ಅಂತರಿಕ್ಷಯಾನ ಶಾಸ್ತ್ರ, ಮತ್ತು ಚಿಮ್ಮುಚಲನ ವಿಜ್ಞಾನ ಎಂದು ಉಪವಿಭಾಜಿಸಲಾಗುತ್ತದೆ. ವೈಮಾನಿಕಶಾಸ್ತ್ರವು ಗಾಳಿಯ ಮೂಲಕ ಚಲಿಸುವ ವಾಹನಗಳ ಅಧ್ಯಯನವಾಗಿದೆ. ಅಂಅತರಿಕ್ಷಯಾನ ಶಾಸ್ತ್ರವು ಅಂತರಿಕ್ಷದಲ್ಲಿ ಚಲಿಸುವ ವಾಹನಗಳ ಅಧ್ಯಯನವಾಗಿದೆ. ಚಿಮ್ಮುಚಲನ ವಿಜ್ಞಾನವು ಉತ್ಕ್ಷೇಪಕಗಳ ಹಾರಾಟದ ಅಧ್ಯಯನವಾಗಿದೆ.

ಹಾರಾಟದ ಹಲವು ಬಗೆಗಳಿವೆ. ಮಾನವರು ಗಾಳಿಗಿಂತ ಹಗುರವಾದ ವಾಹನಗಳನ್ನು ನಿರ್ಮಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಇವು ಗಾಳಿಯಲ್ಲಿ ತಮ್ಮ ಪ್ಲವನಶೀಲತೆಯ ಕಾರಣ ನೆಲದಿಂದ ಮೇಲೆ ಏರಿ ಹಾರುತ್ತವೆ. ಇದನ್ನು ತೇಲು ಹಾರಾಟ ಎಂದು ಕರೆಯಲಾಗುತ್ತದೆ. ಹಾರುವ ಕೆಲವು ವಸ್ತುಗಳು ಗಾಳಿಯಲ್ಲಿ ಮುನ್ನೂಕು ಒತ್ತನ್ನು ಸೃಷ್ಟಿಸುವುದಿಲ್ಲ, ಉದಾಹರಣೆಗೆ ಹಾರುವ ಅಳಿಲು. ಇದನ್ನು ಗ್ಲೈಡಿಂಗ್ ಎಂದು ಕರೆಯಲಾಗುತ್ತದೆ. ಹಿಂಸ್ರಪಕ್ಷಿಗಳು ಮತ್ತು ಮಾನವನಿರ್ಮಿತ ಹಾಯಿ ವಿಮಾನಗಳಂತಹ ಕೆಲವು ಇತರ ವಸ್ತುಗಳು ಏರುಗಾಳಿಯನ್ನು ಏರಲು ಬಳಸಿಕೊಳ್ಳಬಲ್ಲವು. ಇದನ್ನು ಏರುವಿಕೆ ಎಂದು ಕರೆಯಲಾಗುತ್ತದೆ. ಆದರೆ ಬಹುತೇಕ ಇತರ ಪಕ್ಷಿಗಳು, ಬಾವಲಿಗಳು, ಕೀಟಗಳು ಮತ್ತು ಎಲ್ಲ ಇಂಧನದಿಂದ ಚಲಿಸುವ ವಿಮಾನಗಳಿಗೆ ಮುಂದೂಡಿಕೆಯ ಮೂಲ ಬೇಕಾಗುತ್ತದೆ. ಇದನ್ನು ಶಕ್ತಿ ಚಾಲಿತ ಹಾರಾಟ ಎಂದು ಕರೆಯಲಾಗುತ್ತದೆ. ಯಾಂತ್ರಿಕ ಹಾರಾಟವೆಂದರೆ ಹಾರಲು ಯಂತ್ರದ ಬಳಕೆ. ಇಂತಹ ಯಂತ್ರಗಳಲ್ಲಿ ವಿಮಾನಗಳು, ಗ್ಲೈಡರ್‌ಗಳು, ಹೆಲಿಕಾಪ್ಟರ್‌ಗಳು, ಗಿರಿಗಟ್ಟೆ ವಿಮಾನಗಳು, ವಾಯುನೌಕೆಗಳು, ಬಲೂನುಗಳು, ಆರ್ನಿಥಾಪ್ಟರ್‌ಗಳು ಜೊತೆಗೆ ಬಾಹ್ಯಾಕಾಶ ನೌಕೆಗಳು ಸೇರಿವೆ. ಮತ್ತೊಂದು ರೂಪದ ಯಾಂತ್ರಿಕ ಹಾರಟವೆಂದರೆ ಪ್ಯಾರಾಸೇಲಿಂಗ್. ಇದರಲ್ಲಿ ಧುಮುಕುಕೊಡೆಯಂತಹ ವಸ್ತುವನ್ನು ಒಂದು ದೋಣಿ ಎಳೆಯುತ್ತದೆ. ಧ್ವನಿವೇಗಾಧಿಕ ಹಾರಾಟವೆಂದರೆ ಶಬ್ದದ ವೇಗಕ್ಕಿಂತ ವೇಗವಾದ ಹಾರಾಟ. ಧ್ವನಿವೇಗಾಧಿಕ ಹಾರಾಟವನ್ನು ಆಘಾತ ತರಂಗಗಳ ರಚನೆಯೊಂದಿಗೆ ಸಂಬಂಧಿಸಲಾಗುತ್ತದೆ. ಈ ತರಂಗಗಳು ಧ್ವನಿ ಗರ್ಜನೆಗಳನ್ನು ರಚಿಸುತ್ತವೆ. ಇವನ್ನು ನೆಲದಿಂದ ಕೇಳಬಹುದು, ಮತ್ತು ಆಗಾಗ್ಗೆ ಬೆಚ್ಚಿಬೀಳಿಸುತ್ತವೆ. ಈ ಆಘಾತ ತರಂಗದ ಸೃಷ್ಟಿಗೆ ಸಾಕಷ್ಟು ಹೆಚ್ಚು ಶಕ್ತಿ ಬೇಕಾಗುತ್ತದೆ.

ವರ್ಗ:ಆಕಾಶ ಚಲನೆ
ಅತುಲ್ ಕುಲಕರ್ಣಿ

ಅತುಲ್ ಕುಲಕರ್ಣಿ (ಜನನ:೧೦ ಸೆಪ್ಟೆಂಬರ್ ೧೯೬೫) ಹಿಂದಿ, ಕನ್ನಡ, ತಮಿಳು, ಮಲಯಾಳಂ, ತೆಲುಗು, ಮರಾಠಿ ಮತ್ತು ಇಂಗ್ಲಿಷ್ ಭಾಷೆಯ ಚಲನಚಿತ್ರಗಳಲ್ಲಿ ಅಭಿನಯಿಸಿದ ಭಾರತೀಯ ಚಲನಚಿತ್ರ ನಟ.

ಹೇ ರಾಮ್ ಮತ್ತು ಚಾಂದನಿ ಬಾರ್ ಹಿಂದಿ ಚಲನಚಿತ್ರಗಳಲ್ಲಿನ ತಮ್ಮ ಪಾತ್ರಕ್ಕೆ ಅತ್ಯುತ್ತಮ ಪೋಷಕ ನಟ ರಾಷ್ಟ್ರೀಯ ಪ್ರಶಸ್ತಿಯನ್ನು ಕುಲಕರ್ಣಿಯವರು ಪಡೆದುಕೊಂಡಿದ್ದಾರೆ. ಅವರು ಶಿಕ್ಷಣದ ಗುಣಮಟ್ಟವನ್ನು ಹೆಚ್ಚಿಸುವ ಕೇಂದ್ರೀಕೃತ ಸಂಶೋಧನಾ-ಸಂಘಟನಾ ಸಂಸ್ಥೆ ಕ್ವೆಸ್ಟ್ ನ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

## ಜನನ
ಕುಲಕರ್ಣಿ 10 ಸೆಪ್ಟೆಂಬರ್ 1965 ರಂದು ಕರ್ನಾಟಕದ ಬೆಳಗಾವಿಯಲ್ಲಿ ಜನಿಸಿದರು.

## ಶಿಕ್ಷಣ
ಸೊಲ್ಲಾಪುರದ ಹರಿಭಾಯ್ ದೇಯೋಕಾರನ್ ಪ್ರೌಢ ಶಾಲೆಯಲ್ಲಿ ತಮ್ಮ ಮಾಧ್ಯಮಿಕ, ಪ್ರೌಢ ಶಿಕ್ಷಣವನ್ನು ಕುಲಕರ್ಣಿ ಅವರು ಪೂರ್ಣಗೊಳಿಸಿದರು. ಜೂನಿಯರ್ ಕಾಲೇಜ್ ಅನ್ನು ಬೆಳಗಾವಿಯಲ್ಲಿ ಪೂರ್ಣಗೊಳಿಸಿದರು ಮತ್ತು ಸೊಲ್ಲಾಪುರದ ಡಿಎವಿ ಕಾಲೇಜಿನಲ್ಲಿ ಇಂಗ್ಲಿಷ್ ಸಾಹಿತ್ಯದಲ್ಲಿ ತಮ್ಮ ಪದವಿಯನ್ನು ಪಡೆದರು. ಕುಲಕರ್ಣಿ ಅವರು ರಂಗಭೂಮಿ ನಟಿ ಗೀತಾಂಜಲಿ ಕುಲಕರ್ಣಿ ಅವರನ್ನು ವಿವಾಹವಾದರು.ಅವರು ನವದೆಹಲಿಯ ರಾಷ್ಟ್ರೀಯ ನಾಟಕ ಶಾಲೆಯಲ್ಲಿ ಭೇಟಿಯಾಗಿದ್ದರು.

ಕುಲಕರ್ಣಿ ಅವರ ಪ್ರೌಢಶಾಲೆಯ ದಿನಗಳು ಅವರ ಮೊದಲ ಹಂತದ ನಟನೆಗೆ ವೇದಿಕೆಯಾದವು. ನಂತರ ಕಾಲೇಜು ದಿನಗಳಲ್ಲಿ ಅವರು ಸಕ್ರಿಯವಾಗಿ ಸಾಂಸ್ಕೃತಿಕ ಕೂಟಗಳಲ್ಲಿ ಪಾಲ್ಗೊಂಡರು. ಅಧ್ಯಯನ ಮಾಡುವಾಗ, ಅತುಲ್ ಸೊಲ್ಲಾಪುರ ಮೂಲದ ರಂಗತಂಡ ನಾಟ್ಯ ಆರಾಧನಾವನ್ನು ಸೇರಿಕೊಂಡರು. ಹವ್ಯಾಸಿ ನಾಟಕ ತಂಡವಾಗಿದ್ದ ನಾಟ್ಯ ಅರಾಧನಾದಲ್ಲಿ ತಮ್ಮ ಅಭಿನಯವನ್ನು ಹದಗೊಳಿಸಿಕೊಂಡ ಅವರು, ನಂತರದ ದಿನಗಳಲ್ಲಿ ನವದೆಹಲಿಯ ರಾಷ್ಟ್ರೀಯ ನಾಟಕ ಶಾಲೆಯಲ್ಲಿ ನಾಟಕೀಯ ಕಲೆಗಳಲ್ಲಿ ಪದವಿಪೂರ್ವ ಡಿಪ್ಲೊಮಾವನ್ನು ಪಡೆದರು.

## ಅಭಿನಯ
ಅತುಲ್ ಕೇಸರಿ ಹರವುರವರ ನಿರ್ದೇಶನದ ಭೂಮಿಗೀತ ಕನ್ನಡ ಚಿತ್ರದ ಮೂಲಕ ಚಲನಚಿತ್ರ ನಟನೆಗೆ ಪಾದಾರ್ಪನೆ ಮಾಡಿದರು. ಜಿಲ್ಲಾಧಿಕಾರಿಯಾಗಿ ಹಾಡಿಯೊಳಗೆ ವಾಸವಾಗಿರುವ ಗಿರಿಜನರನ್ನು ಒಕ್ಕಲೆಬ್ಬಿಸುವ ಖಳನಟನಾಗಿ ನಟಿಸಿದ ಅತುಲ್ ವ್ಯಾಪಕ ಪ್ರಶಂಸೆ ಪಡೆದರು. ತಮಿಳು ಮತ್ತು ತೆಲುಗು ಚಿತ್ರಗಳಲ್ಲಿ ಖಳನಟನಾಗಿ ಮಿಂಚಿದ ಅತುಲ್, ಕಮಲ್ ಹಾಸನ್ ನಿರ್ದೇಶನದ ಹೇ ರಾಮ್ ಚಿತ್ರದಲ್ಲಿ ಹಿಂದೂ ಮೂಲಭೂತವಾದಿಯಾಗಿ ನಟಿಸಿ ರಾಷ್ಟ್ರಪ್ರಶಸ್ತಿ ಪಡೆದರು. ೨೦೦೪ರಲ್ಲಿ ರಾಜ್ ಕುಮಾರ್ ಸಂತೋಷಿ ನಿರ್ದೇಶನದ ಖಾಕಿ ಚಿತ್ರದಲ್ಲಿ ಅಮಿತಾಭ್ ಬಚ್ಚನ್ ಎದುರು ಮತ್ತು ೨೦೦೬ರಲ್ಲಿ ಅಮೀರ್ ಖಾನ್ ರೊಂದಿಗೆ ರಂಗ್ ದೇ ಬಸಂತಿ, ಹೀಗೆ ಹಲವು ಪ್ರಮುಖ ಚಿತ್ರಗಳಲ್ಲಿ ನಟಿಸಿ ಸಿನಿರಸಿಕರ ಮನಗೆದ್ದರು. ಕಲಾತ್ಮಕ-ಬ್ರಿಜ್-ವಾಣಿಜ್ಯಾತ್ಮಕ ಹೀಗೆ ಎಲ್ಲ ಬಗೆಯ ಚಿತ್ರಗಳಲ್ಲಿ ನಟಿಸಿ ಸೈ ಎನ್ನಿಸಿಕೊಂಡ ಅಪರೂಪದ ಕಲಾವಿದ ಅತುಲ್.

ಕನ್ನಡದಲ್ಲಿ  ಬ್ರಿಜ್ ಚಿತ್ರಗಳಾದ ಆ ದಿನಗಳು, ಮೈತ್ರಿ, ಎದೆಗಾರಿಕೆ, ವಾಣಿಜ್ಯಾತ್ಮಕ ಚಿತ್ರಗಳಾದ ಯಕ್ಷ, ಉಗ್ರಂ, ಅಭಿನೇತ್ರಿ ಚಿತ್ರಗಳಲ್ಲಿ ನಟಿಸಿರುವ ಅತುಲ್, ನಿರ್ದೇಶಕರ ನೆಚ್ಚಿನ ನಟ. ನಿರ್ದೇಶಕಿ ಸುಮನ ಕಿತ್ತೂರ್ ತಮ್ಮ ಚಿತ್ರಗಳಾದ ಆ ದಿನಗಳು ಮತ್ತು ಎದೆಗಾರಿಕೆ, ಈ ಎರಡೂ ಚಿತ್ರಗಳಲ್ಲಿ ಶ್ರೀಧರಮೂರ್ತಿ (ಅಗ್ನಿ ಶ್ರೀಧರ್) ನಿರ್ವಹಿಸಿದ ಅತುಲ್ ರ ಬಗ್ಗೆ ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.  ತಮ್ಮ ಚೊಚ್ಚಲ ಫಿಲಂಫೇರ್ ಪ್ರಶಸ್ತಿ ಪಡೆಯುವ ಸಂಧರ್ಭದಲ್ಲಿ ಸಾಂಪ್ರದಾಯಿಕ ಪಂಚೆ-ಉತ್ತರೀಯ ತೊಟ್ಟು ಆಗಮಿಸಿದ ಅತುಲ್, ಎಲ್ಲರ ಮೆಚ್ಚುಗೆಗೆ ಪಾತ್ರರಾದರು.
ತಮ್ಮ ಮಾತೃ ಭಾಷೆ ಮರಾಠಿಯಲ್ಲಿ ಕಲಾತ್ಮಕ ಚಿತ್ರಗಳಲ್ಲಿ ನಟಿಸಿರುವ ಅತುಲ್ ವಾಸ್ತುಪುರುಷ್, ದೇವರಾಜ್,ನಟರಂಗ್ ಹೀಗೆ ಅಭಿನಯಕ್ಕೆ ಒತ್ತು ನೀಡುವ ಪಾತ್ರಗಳನ್ನು ಹೆಚ್ಚು ಇಷ್ಟಪಟ್ಟು ಮಾಡುವ ನಟ. 

## ಪ್ರಶಸ್ತಿಗಳು 
### ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಗಳು
* ೧೯೯೯: ಹೇ ರಾಮ್ - ಅತ್ಯುತ್ತಮ ಪೋಷಕ ನಟ
* ೨೦೦೨: ಚಾಂದನಿ ಬಾರ್ - ಅತ್ಯುತ್ತಮ ಪೋಷಕ ನಟ 

### ಫಿಲಂಫೇರ್ ಪ್ರಶಸ್ತಿಗಳು
* ೧೯೯೯: ನಾಮನಿರ್ದೇಶಿತ : ಹೇ ರಾಮ್  ಅತ್ಯುತ್ತಮ ಪೋಷಕ ನಟ
* ೨೦೧೨: ವಿಜೇತ : ಎದೆಗಾರಿಕೆ ಕನ್ನಡಕ್ಕಾಗಿ ಅತ್ಯುತ್ತಮ ಪೋಷಕ ನಟ ಫಿಲಂಫೇರ್ ಪ್ರಶಸ್ತಿ 

### ಏಷಿಯಾ ಪೆಸಿಫಿಕ್ ಸ್ಕ್ರೀನ್ ಪ್ರಶಸ್ತಿಗಳು
* ೨೦೧೦: ನಾಮನಿರ್ದೇಶಿತ : ನಟರಂಗ್ ನಟನೆಗಾಗಿ ಅತ್ಯುತ್ತಮ ನಟನೆ

## ಉಲ್ಲೇಖಗಳು
## ಕೊಂಡಿಗಳು
* 

ವರ್ಗ:ಚಲನಚಿತ್ರ ನಟರು
ವರ್ಗ:ಮರಾಠಿ ಸಿನೆಮಾ
ಓಲೆ

thumb

**ಓಲೆ**ಯು ಹಾಲೆಯಲ್ಲಿ ಅಥವಾ ಕಿವಿಯ ಮತ್ತೊಂದು ಬಾಹ್ಯ ಭಾಗದಲ್ಲಿ ಚುಚ್ಚುವಿಕೆ ಮೂಲಕ ಕಿವಿಗೆ ಲಗತ್ತಿಸಲಾದ ಒಂದು ಆಭರಣ. ಓಲೆಗಳನ್ನು ಎರಡೂ ಲಿಂಗದವರು ತೊಡುತ್ತಾರೆ, ಆದರೆ ಮಹಿಳೆಯರಲ್ಲಿ ಹೆಚ್ಚು ಸಾಮಾನ್ಯವಾಗಿದೆ, ಮತ್ತು ಓಲೆಗಳನ್ನು ವಿಭಿನ್ನ ಕಾಲಗಳಲ್ಲಿ ವಿಭಿನ್ನ ನಾಗರಿಕತೆಯ ಜನರು ಬಳಸಿದ್ದಾರೆ. ಕಿವಿಯ ಹಾಲೆಯನ್ನು ಹೊರತುಪಡಿಸಿ ಚುಚ್ಚುವಿಕೆಗೆ ಅನ್ಯ ಸ್ಥಳಗಳಲ್ಲಿ ರೂಕ್, ಟ್ರ್ಯಾಗಸ್, ಹೊರಗಿವಿಯ ಅಂಚಿನ ಸುತ್ತಲಿನ ಸ್ಥಳ ಸೇರಿವೆ. ಸರಳ ಪದವಾದ "ಕಿವಿ ಚುಚ್ಚುವಿಕೆ"ಯು ಸಾಮಾನ್ಯವಾಗಿ ಹಾಲೆಯ ಚುಚ್ಚುವಿಕೆಯನ್ನು ಸೂಚಿಸುತ್ತದೆ. ಬಾಹ್ಯ ಕಿವಿಯ ಮೇಲಿನ ಭಾಗದಲ್ಲಿನ ಚುಚ್ಚುವಿಕೆಗಳನ್ನು ಹಲವುವೇಳೆ "ಮೃದ್ವಸ್ಥಿ ಚುಚ್ಚುವಿಕೆ"ಗಳೆಂದು ಸೂಚಿಸಲಾಗುತ್ತದೆ. ಮೃದ್ವಸ್ಥಿ ಚುಚ್ಚುವಿಕೆಗಳು ಹಾಲೆಯ ಚುಚ್ಚುವಿಕೆಗಳಿಗೆ ಹೋಲಿಸಿದರೆ ಕೈಗೊಳ್ಳಲು ಹೆಚ್ಚು ಸಂಕೀರ್ಣವಾಗಿರುತ್ತವೆ ಮತ್ತು ವಾಸಿಯಾಗಲು ಹೆಚ್ಚು ಸಮಯ ತೆಗೆದುಕೊಳ್ಳುತ್ತವೆ.

ಓಲೆಯ ಘಟಕಗಳನ್ನು ಅನೇಕ ಸಂಖ್ಯೆಯ ವಸ್ತುಗಳಿಂದ ತಯಾರಿಸಬಹುದು. ಇವುಗಳಲ್ಲಿ ಲೋಹ, ಪ್ಲಾಸ್ಟಿಕ್, ಗಾಜು, ರತ್ನದ ಕಲ್ಲು, ಮಣಿಗಳು, ಕಟ್ಟಿಗೆ, ಮೂಳೆ, ಮತ್ತು ಇತರ ವಸ್ತುಗಳು ಸೇರಿವೆ. ವಿನ್ಯಾಸಗಳು ಸಣ್ಣ ಕುಣಿಕೆಗಳು ಮತ್ತು ಗುಬಟುಗಳಿಂದ ಹಿಡಿದು ದೊಡ್ಡ ತಟ್ಟೆಗಳು ಮತ್ತು ಜೋತಾಡುವ ವಸ್ತುಗಳವರೆಗೆ ವ್ಯಾಪಿಸುತ್ತವೆ. ಗಾತ್ರವು ಅಂತಿಮವಾಗಿ ಹಾಲೆಯು ಹರಿಯದೆ ಓಲೆಯನ್ನು ಹಿಡಿದಿಡುವ ಭೌತಿಕ ಸಾಮರ್ಥ್ಯದಿಂದ ಸೀಮಿತವಾಗಿರುತ್ತದೆ. ಆದರೆ, ವಿಸ್ತೃತ ಕಾಲಾವಧಿಗಳವರೆಗೆ ಧರಿಸಲಾದ ಭಾರವಾದ ಓಲೆಗಳು ಹಾಲೆ ಮತ್ತು ಚುಚ್ಚುರಂಧ್ರದ ವಿಸ್ತರಿಸುವಿಕೆಗೆ ಕಾರಣವಾಗಬಹುದು.

ಕಿವಿ ಚುಚ್ಚುವಿಕೆಯು ದೇಹದ ಮಾರ್ಪಾಡಿನ ಪರಿಚಿತವಾದ ಅತ್ಯಂತ ಹಳೆಯ ರೂಪಗಳಲ್ಲಿ ಒಂದಾಗಿದೆ. ವಿಶ್ವದ ಸುತ್ತಲಿನ ಸಂಸ್ಕೃತಿಗಳಿಂದ ಇದರ ಕಲಾತ್ಮಕ ಮತ್ತು ಲಿಖಿತ ಉಲ್ಲೇಖಗಳು ಮುಂಚಿನ ಇತಿಹಾಸದಷ್ಟು ಹಿಂದಿನ ಕಾಲಮಾನದ್ದಾಗಿವೆ. ಚಿನ್ನ, ಬೆಳ್ಳಿ ಮತ್ತು ಕಂಚಿನ ದುಂಡುಕಟ್ಟಿನ ಓಲೆಗಳು ಮಿನೋವನ್ ನಾಗರಿಕತೆಯಲ್ಲಿ (ಕ್ರಿ.ಪೂ. ೨೦೦೦-೧೬೦೦) ಪ್ರಚಲಿತವಾಗಿದ್ದವು ಮತ್ತು ಉದಾಹರಣೆಗಳನ್ನು ಗ್ರೀಸ್‍ನ ಏಜಿಯನ್ ದ್ವೀಪದ ಮೇಲಿನ ಹಸಿಚಿತ್ರಗಳ ಮೇಲೆ ಕಾಣಬಹುದು. ಕಂಚಿನ ಯುಗದ ಗ್ರೀಸ್‍ನ ಮಿನೋವನ್ ಅವಧಿಯ ಪೂರ್ವಾರ್ಧ ಮತ್ತು ಮೈಸಿನೇಯನ್ ಅವಧಿಯ ಮುಂಚಿನಲ್ಲಿ ಶಂಕುವಿನಾಕಾರದ ಲೋಲಕಗಳಿರುವ ದುಂಡುಕಟ್ಟಿನ ಓಲೆಗಳ ಶೈಲಿ ರೂಢಿಯಲ್ಲಿತ್ತು. ಪುರುಷರು ಓಲೆಗಳನ್ನು ಧರಿಸುತ್ತಿದ್ದುದರ ಮುಂಚಿನ ಸಾಕ್ಷ್ಯವನ್ನು ಪ್ರಾಚೀನ ಪರ್ಷಿಯಾದಲ್ಲಿನ ಪರ್ಸೆಪೋಲಿಸ್‍ನ ಪುರಾತತ್ವ ಸಾಕ್ಷ್ಯದಲ್ಲಿ ಕಾಣಬಹುದು. ಅರಮನೆಯ ಉಳಿದುಕೊಂಡಿರುವ ಕೆಲವು ಗೋಡೆಗಳ ಮೇಲೆ ಪ್ರದರ್ಶನಗೊಂಡ ಪರ್ಷಿಯನ್ ಸಾಮ್ರಾಜ್ಯದ ಸೈನಿಕರ ಕೆತ್ತಲ್ಪಟ್ಟ ವಿಗ್ರಹಗಳು, ಓಲೆಗಳನ್ನು ಧರಿಸಿರುವುದನ್ನು ತೋರಿಸುತ್ತವೆ.

## ಉಲ್ಲೇಖಗಳು
ವರ್ಗ:ಆಭರಣಗಳ ಪ್ರಕಾರಗಳು
ಬುವಟಿಯರ್ ಡೆ ಕೊಲ್ಟ

right|thumb|309x309px|**ಬುಅಟಿಯರ್ ಡೆ ಕೊಲ್ಟ**
**ಬುವಟಿಯರ್ ಡೆ ಕೊಲ್ಟ (**ಹುಟ್ಟುಹೆಸರು **ಜೊಸೆಫ್ ಬುಅಟಿಯರ್;** ೧೮೪೫ - ಅಕ್ಟೋಬರ್ ೧೯೦೩**)** ಓರ್ವ ಫ್ರೆಂಚ್ ಜಾದೂಗಾರ. ೧೮೦೦ರ ಅಂತ್ಯದವರೆಗೂ ಯುರೋಪ್ ಹಾಗು ಅಮೇರಿಕಾದಲ್ಲಿ ತಮ್ಮ ಇಂದ್ರಜಾಲದಿಂದ ಸುಪ್ರಸಿದ್ಧರಾದವರು.

ಬುವಟಿಯರ್ ಫ್ರಾನ್ಸಿನ ರೋನ್ ಪ್ರಾಂತ್ಯದ ಕ್ಯಾಲುರಿ-ಎಟ್-ಕ್ಯೂರಿಯಲ್ಲಿ ಜನಿಸಿದರು. ಇವರು ಮತ್ತೋರ್ವ ಫ್ರೆಂಚ್ ಜಾದೂಗಾರ ಜೀನ್ ಯುಜೀನ್ ರಾಬರ್ಟ್ ಹೌಡಿನ್ನಿನ ಸಮಕಾಲೀನರಾಗಿದ್ದರು. ಚೆಂಡುಗಳ ಸಂಖ್ಯೆಯನ್ನು ಹೆಚ್ಚಿಸುವುದು, ಹರಡುವ ಬಣ್ಣದ ಬಟ್ಟೆ, ಮಾಯವಾಗುವ ದಪ್ಪ ಹೆಣ್ಣು, ಜಿಗಿಯುವ ಹೂವುಗಳು, ಮಾಯವಾಗುವ ಪಕ್ಷಿ ಪಂಜರ ಹೀಗೆ ಇವರ ಹಲವು ಕೈಚಳಕಗಳು ಇಂದಿಗೂ ಸಹ ಚಾಲ್ತಿಯಲ್ಲಿವೆ.

ಇವರ ಮಾಯವಾಗುವ ಹೆಣ್ಣು(Vanishing Lady), ಇಂದಿಗೂ ಸಹ ಜನಪ್ರಿಯವಾಗಿರುವ ಕೈಚಳಕ ಹಾಗು ಇದನ್ನು ಬಳಸುವ ಜಾದುಗಾರರು ಇದನ್ನು *ಡಿ ಕೊಲ್ಟ ಚೇರ್* ಎಂದೇ ಕರೆಯುತ್ತಾರೆ. ಈ ಜಾದುವಿನಲ್ಲಿ, ಮಹಿಳೆಯನ್ನು ಒಂದು ಕುರ್ಚಿಯ ಮೇಲೆ ಕುಳ್ಳರಿಸಿ, ಅವಳನ್ನು ಒಂದು ದೊಡ್ಡ ಬಟ್ಟೆಯಿಂದ ಮೇಲಿನಿಂದ ಕೆಳಗಿನವರೆಗೂ ಮುಚ್ಚಿ ನಂತರ ಈ ಬಟ್ಟೆಯನ್ನು ಸರಿಸಿದಾಗ ಮಹಿಳೆಯು ಕಣ್ಮರೆಯಾಗಿರುತ್ತಾಳೆ. ಈ ಇಂದ್ರಜಾಲವು ಕಿರಿಯ ರಿಕಾರ್ಡಿಯ ಜನಪ್ರಿಯ ಆಟವಾಗಿತ್ತು. ಇದರಲ್ಲಿ ಮಾಯವಾದ ಮೆಹಿಳೆ ಸ್ವಲ್ಪ ಸಮಯದ ನಂತರ ವೇದಿಕೆಯ ಇನ್ನೊಂದು ಬದಿಯಲ್ಲಿರಿಸಿದ ಟ್ರಂಕಿನಲ್ಲಿ ಕಾಣಿಸಿಕೊಳ್ಳುತ್ತಿದ್ದಳು.

ಡೆ ಕೊಲ್ಟನನ್ನು ಆಧರಿಸಿ  ಪೀಟರ್ ವಾರ್ಲಾಕ್ *ಬುವಟಿಯರ್ ಡೆ ಕೊಲ್ಟ : ಜೀನಿಯಸ್ ಆಫ್ ಇಲ್ಲ್ಯುಶನ್* ಪುಸ್ತಕವನ್ನು ಬರೆದಿದ್ದಾರೆ.

ಡೆ ಕೊಲ್ಟ ೧೯೦೩ರಲ್ಲಿ ನ್ಯು ಆರ್ಲಿಯನ್ಸಿನಲ್ಲಿ ಬ್ರೈಟ್ಸ್ ರೋಗಕ್ಕೆ ತುತ್ತಾಗಿ ಅಸುನೀಗಿದರು.

## ಉಲ್ಲೇಖಗಳು 
Hay, Harry. *Cyclopedia of Magic.* (1949) 

## ಇವನ್ನು ನೋಡಿ 
** ಲಾ ಮೈಸನ್ ಡೆ ಲಾ ಮ್ಯಾಗಿ ರಾಬರ್ಟ್ ಹೌಡಿನ್

ವರ್ಗ:ಜಾದೂಗಾರರು
ಕರ್ನಾಟಕದ ವಿಧಾನ ಸಭಾ ಕ್ಷೇತ್ರಗಳು

**ಕರ್ನಾಟಕ ವಿಧಾನಸಭೆ** ಕರ್ನಾಟಕ ಶಾಸಕಾಂಗದ ಕೆಳಮನೆ. ಭಾರತದಲ್ಲಿ ದ್ವಿಸದನ (*ವಿಧಾನಸಭೆ* ಮತ್ತು *ವಿಧಾನ ಪರಿಷತ್*) ಹೊಂದಿರುವ ಆರು ರಾಜ್ಯಗಳ ಪೈಕಿ ಕರ್ನಾಟಕವೂ ಒಂದಾಗಿದೆ.

ದೈನಂದಿನ ಕಲಾಪಗಳು, ವಿವಿಧ ರೀತಿಯ ಅಧಿವೇಶನಗಳು ಬೆಂಗಳೂರಿನ ವಿಧಾನಸೌಧದಲ್ಲಿ ನಡೆದರೆ, ಚಳಿಗಾಲದ ಅಧಿವೇಶನ ಬೆಳಗಾವಿಯ ಸುವರ್ಣ ವಿಧಾನಸೌಧದಲ್ಲಿ ಜರುಗುತ್ತದೆ. ವಿಧಾನಸಭೆಯ ಅವಧಿ ಐದು ವರ್ಷಗಳು. ಪ್ರಸ್ತುತ ಏಕಸದಸ್ಯ ಪ್ರಾತಿನಿಧ್ಯ ಹೊಂದಿರುವ ೨೨೪ ವಿಧಾನಸಭಾ ಕ್ಷೇತ್ರಗಳು ನಮ್ಮ ರಾಜ್ಯದಲ್ಲಿವೆ. ಒಬ್ಬ ಆಂಗ್ಲೋ ಇಂಡಿಯನ್ ಸದಸ್ಯರನ್ನು ರಾಜ್ಯಪಾಲರು ನಾಮಕರಣ ಮಾಡುತ್ತಾರೆ.

## ವಿಧಾನಸಭಾ ಕ್ಷೇತ್ರ ಮತ್ತು ಚುನಾವಣೆಗಳ ಸಂಕ್ಷಿಪ್ತ ವಿವರ
### ೧೯೫೧
ಮೈಸೂರು ರಾಜ್ಯದ ಚೊಚ್ಚಲ ವಿಧಾನಸಭಾ ಚುನಾವಣೆ ನಡೆದದ್ದು ೧೯೫೧ರಲ್ಲಿ. ಮೈಸೂರು ರಾಜ್ಯದ **ಬೆಂಗಳೂರು**, **ಮೈಸೂರು**, **ಹಾಸನ**, **ಶಿವಮೊಗ್ಗ**, **ಮಂಡ್ಯ**, **ಕೋಲಾರ**, **ಚಿಕ್ಕಮಗಳೂರು**, **ತುಮಕೂರು**, **ಚಿತಾಲದುರ್ಗ (ಚಿತ್ರದುರ್ಗ)** ಜಿಲ್ಲೆಗಳನ್ನು ೭೧ ವಿಧಾನಸಭಾ ಕ್ಷೇತ್ರಗಳಾಗಿ ವಿಭಜಿಸಲಾಗಿತ್ತು. ಎಲ್ಲಾ ಕ್ಷೇತ್ರಗಳೂ ಸಾಮಾನ್ಯ ವರ್ಗಕ್ಕೆ ಮೀಸಲಾಗಿದ್ದವು. ಇವುಗಳಲ್ಲಿ ೧೯ ದ್ವಿಸದಸ್ಯ ಕ್ಷೇತ್ರಗಳಾಗಿದ್ದವು.

 ೧೯೫೬ರಲ್ಲಿ ವಿಶಾಲ ಮೈಸೂರು ರಾಜ್ಯ ಏಕೀಕರಣದ ಬಳಿಕ ಮರುವರ್ಷವೇ ಅಂದರೆ ೧೯೫೭ರಲ್ಲಿ ದ್ವಿತೀಯ ವಿಧಾನಸಭಾ ಚುನಾವಣೆ ಜರುಗಿತು. ಮೈಸೂರು ರಾಜ್ಯದ ಒಂಭತ್ತು ಜಿಲ್ಲೆಗಳ ಜೊತೆಯಲ್ಲಿ 
# ಮದರಾಸು ಪ್ರಾಂತ್ಯದಲ್ಲಿದ್ದ **ಬಳ್ಳಾರಿ**, **ದಕ್ಷಿಣ ಕನ್ನಡ (ಕೆನರಾ)**, **ಕೊಳ್ಳೇಗಾಲ**
# **ಕೊಡಗು ರಾಜ್ಯ** (ಈಗ ಅದು ಕೊಡಗು ಜಿಲ್ಲೆಯಾಗಿತ್ತು) 
# ಬಾಂಬೆ ಪ್ರಾಂತ್ಯದಲ್ಲಿದ್ದ **ಉತ್ತರ ಕನ್ನಡ**, **ಬಿಜಾಪುರ**, **ಬೆಳಗಾವಿ**, **ಧಾರವಾಡ** 
# ಹೈದರಾಬಾದ್ ಪ್ರಾಂತ್ಯದಲ್ಲಿದ್ದ **ಗುಲಬರ್ಗಾ**, **ರಾಯಚೂರು**, **ಬೀದರ್**
ಹಾಗೂ ಸಂಡೂರು, ಸವಣೂರು, ಜಮಖಂಡಿ ಮುಂತಾದ ಹಲವಾರು ಚಿಕ್ಕಪುಟ್ಟ ಸಂಸ್ಥಾನಗಳು ಕರ್ನಾಟಕದಲ್ಲಿ ವಿಲೀನವಾಗಿದ್ದರಿಂದ ವಿಧಾನಸಭಾ ಕ್ಷೇತ್ರಗಳ ವ್ಯಾಪ್ತಿ ಹಿರಿದಾಯಿತು. ಹಾಗಾಗಿ ಈ ಬಾರಿ ಒಟ್ಟು ವಿಧಾನಸಭಾ ಕ್ಷೇತ್ರಗಳ ಸಂಖ್ಯೆ ೧೭೯ಕ್ಕೇರಿತು. ಇವುಗಳಲ್ಲಿ ೨೯ ದ್ವಿಸದಸ್ಯ ಕ್ಷೇತ್ರಗಳಾಗಿದ್ದರೆ, ೨೭ ಕ್ಷೇತ್ರಗಳು ಪರಿಶಿಷ್ಟ ಜಾತಿಗೆ ಮತ್ತು ೧ ಕ್ಷೇತ್ರ ಪರಿಶಿಷ್ಟ ಪಂಗಡಕ್ಕೆ ಮೀಸಲಾಗಿದ್ದವು.

 ೧೯೬೨ರ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆಯನ್ನು ಹೆಚ್ಚಿಸಿ ಒಟ್ಟು ೨೦೮ ಸ್ಥಾನಗಳಿಗೆ ಚುನಾವಣೆ ನಡೆಸಲಾಯಿತು. ಈ ಚುನಾವಣೆಯಲ್ಲಿ ಆದ ಅತಿಮುಖ್ಯ ಬದಲಾವಣೆ ಎಂದರೆ, ದ್ವಿಸದಸ್ಯ ಕ್ಷೇತ್ರಗಳ ರದ್ದು.

 ೧೯೬೭ರ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆ ೨೧೬ಕ್ಕೇರಿತು. ಇವುಗಳಲ್ಲಿ ೧೮೫ ಸಾಮಾನ್ಯ, ೨೮ ಪರಿಶಿಷ್ಟ ಜಾತಿ ಮತ್ತು ೩ ಪರಿಶಿಷ್ಟ ಪಂಗಡದ ಅಭ್ಯರ್ಥಿಗಳಿಗೆ ಮೀಸಲಾಗಿದ್ದವು.

 ೧೯೭೨ರ ಚುನಾವಣೆ ಅಷ್ಟೇನು ಪ್ರಮುಖ ಬದಲಾವಣೆ ತರಲಿಲ್ಲವಾದರೂ ಪರಿಶಿಷ್ಟ ಜಾತಿಗೆ ಸೇರಿದ ಅಭ್ಯರ್ಥಿಗಳ ಕ್ಷೇತ್ರಗಳಲ್ಲಿ ಒಂದು ಕ್ಷೇತ್ರ ಹೆಚ್ಚಾಗಿ, ಪರಿಶಿಷ್ಟ ಪಂಗಡದ ಕ್ಷೇತ್ರಗಳಲ್ಲಿ ಒಂದು ಕಡಿಮೆಯಾಯಿತು.

 ೧೯೭೮ರ ಚುನಾವಣೆ ಈವರೆಗಿನ ಎಲ್ಲಾ ಚುನಾವಣೆಗಳಲ್ಲಿಯೇ ಅತ್ಯಂತ ವಿಶಿಷ್ಟ ಚುನಾವಣೆ ಎನ್ನಬಹುದು. **ಕರ್ನಾಟಕ**ದ ವಿಧಾನಸಭೆಗೆ ನಡೆದ ಮೊತ್ತಮೊದಲ ಚುನಾವಣೆಯಾಗಿ ಇದು ದಾಖಲಾಯಿತು. ಈ ಚುನಾವಣೆಯಲ್ಲಿ ಕ್ಷೇತ್ರಗಳ ಸಂಖ್ಯೆ ೨೨೪ಕ್ಕೆ ಏರಿಕೆಯಾಯಿತು. ಇವುಗಳಲ್ಲಿ ೧೮೯ ಸಾಮಾನ್ಯ ಅಭ್ಯರ್ಥಿಗಳಿಗೆ ಮೀಸಲಾಗಿದ್ದರೆ, ೩೩ ಕ್ಷೇತ್ರಗಳಿಂದ ಪರಿಶಿಷ್ಟ ಜಾತಿಗೆ ಸೇರಿದ ಅಭ್ಯರ್ಥಿಗಳು ಗೆದ್ದುಬಂದರು. ಜೊತೆಯಲ್ಲಿ, ಇಬ್ಬರು ಪರಿಶಿಷ್ಟ ಪಂಗಡದ ಜನಪ್ರತಿನಿಧಿಗಳೂ ವಿಧಾನಸೌಧ ಪ್ರವೇಶಿಸಿದ್ದು ಈ ಚುನಾವಣೆಯಲ್ಲಿ.

 ೩೦ ವರ್ಷಗಳ ನಂತರ ಅಂದರೆ ೨೦೦೮ರಲ್ಲಿ ಮತ್ತೆ ಕ್ಷೇತ್ರ ಪುನರ್ವಿಂಗಡಣೆ ಮಾಡಿ ಹಲವಾರು ಕ್ಷೇತ್ರಗಳನ್ನು ರದ್ದು ಮಾಡಲಾಯಿತು. ಅವುಗಳ ಜಾಗದಲ್ಲಿ ಹಲವಾರು ಹೊಸ ಕ್ಷೇತ್ರಗಳನ್ನು ರಚಿಸಿ ೧೭೩ ಕ್ಷೇತ್ರಗಳನ್ನು ಸಾಮಾನ್ಯ ಅಭ್ಯರ್ಥಿಗಳಿಗೆ, ೩೬ ಕ್ಷೇತ್ರಗಳನ್ನು ಪರಿಶಿಷ್ಟ ಜಾತಿಗೆ ಸೇರಿದವರಿಗೆ, ೧೫ ಕ್ಷೇತ್ರಗಳಲ್ಲಿ ಪರಿಶಿಷ್ಟ ಪಂಗಡದ ಅಭ್ಯರ್ಥಿಗಳಿಗೆ ಸ್ಪರ್ಧಿಸಲು ಅನುವು ಮಾಡಿಕೊಡಲಾಗಿದೆ.

## ಹೊರ ಕೊಂಡಿಗಳು
*Election Commission of India 
*Karnataka Assembly Factbook: Assembly Level Socio-Economic Data   
*http://www.kla.kar.nic.in/assembly/member/membersaddress_kan.pdf
*http://www.kla.kar.nic.in/assembly/member/members.htm

ವರ್ಗ:ಕರ್ನಾಟಕ ವಿಧಾನಸಭೆ ಚುನಾವಣೆಗಳು
ವರ್ಗ:ಭಾರತದ ಚುನಾವಣೆಗಳು
ವರ್ಗ:ಕರ್ನಾಟಕ
ಫಲವತ್ತತೆಯ ಪ್ರಮಾಣದಿಂದ ಭಾರತೀಯ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳ ಪಟ್ಟಿ

thumb|590x590px|ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರದೇಶಗಳಿಂದ ಭಾರತದ ಒಟ್ಟು ಫಲವತ್ತತೆಯ ಪ್ರಮಾಣ ೨೦೧೭  ರಲ್ಲಿ.
ಪ್ರತಿ ಮಹಿಳೆಗೆ ಜನಿಸಿದ ಮಕ್ಕಳ ಸಂಖ್ಯೆ ಪ್ರಕಾರ, ಭಾರತೀಯ 
ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರಾದೇಶಿಗಳ ಪಟ್ಟಿ ಇದು.  ಇತ್ತೀಚಿನ ಸಮೀಕ್ಷೆಗಳು ಭಾರತೀಯ ರಾಜ್ಯಗಳ ಬಹುಪಾಲ ಫಲವತ್ತತೆಯ ಪ್ರಮಾಣವು ೨.೧ ರ ಬದಲಿ ಮಟ್ಟಕ್ಕಿಂತ ಕಡಿಮೆಯಾಗಿದೆ ಅಂತೇ ತೋರಿಸಿದೆ. ೨೦೧೭ ರಲ್ಲಿ, ಭಾರತದ ಒಟ್ಟು ಫಲವತ್ತತೆಯ ಪ್ರಮಾಣ ೨.೨ ಆಗಿತ್ತು.

## Notes 
ವರ್ಗ:ಜನಸಂಖ್ಯಾ ವಿಜ್ಞಾನ
ವರ್ಗ:ಜನಸಂಖ್ಯೆ
ಉತ್ತರೀಯ

thumb|160px|ಅಂತರೀಯ ಮತ್ತು ಉತ್ತರೀಯ ತೊಟ್ಟಿರುವ ಪುರುಷರನ್ನು ಚಿತ್ರಿಸುವ ಉಬ್ಬುಕೆತ್ತನೆ, ಕ್ರಿ.ಶ. ೧ನೇ ಶತಮಾನ
**ಉತ್ತರೀಯ** ಎಂದರೆ ಭಾರತದ ಒಂದು ಕೊರಳವಸ್ತ್ರದಂತಹ ಬಟ್ಟೆಯ ತುಂಡು. ಇದು ಒಂದು ಶಾಲಿನಂತೆ ಇರುತ್ತದೆ ಮತ್ತು ಎರಡೂ ತೋಳುಗಳ ಸುತ್ತ ಸುತ್ತಿಕೊಳ್ಳುವಂತೆ ಕುತ್ತಿಗೆಯ ಹಿಂಭಾಗದಿಂದ ಇಳಿಯುತ್ತದೆ, ಮತ್ತು ದೇಹದ ಮೇಲ್ಭಾಗವನ್ನು ಹೊದಿಸಲು ಇದನ್ನು ಬಳಸಬಹುದು. ಇದನ್ನು ಸಾಮಾನ್ಯವಾಗಿ ನವುರಾದ ಹತ್ತಿ ಅಥವಾ ರೇಷ್ಮೆಯಿಂದ ತಯಾರಿಸಲಾಗುತ್ತಿತ್ತು, ಆದರೆ ನವುರಾದ ಚಕ್ಕಳದಿಂದಲೂ ತಯಾರಿಸಬಹುದು. ಈ ಉಡುಪನ್ನು ಚಿತ್ರಿಸುವ ಕೆತ್ತನೆಗಳು ಬಹಳ ಹಿಂದಿನ ಕಾಲದ್ದೆಂದು ನಿರ್ಧರಿಸಲಾಗಿದೆ ಆದರೆ ಇದರ ಉಳಿದುಕೊಂಡಿರುವ ಉದಾಹರಣೆಗಳು ಕಡಿಮೆ ಇರುವುದರಿಂದ ಫ಼್ಯಾಷನ್ ಇತಿಹಾಸಕಾರರು ಉಬ್ಬುಕೆತ್ತನೆಗಳನ್ನು ಅಧ್ಯಯನ ಮಾಡುತ್ತಾರೆ.

ದುಪಟ್ಟಾ ಉತ್ತರೀಯದ ಒಂದು ವಿಕಸಿತ ರೂಪವಾಗಿದೆ.

ಇದನ್ನು ಈಗಲೂ ಭಾರತೀಯ ಉಪಖಂಡದಾದ್ಯಂತ ಧರಿಸಲಾಗುತ್ತದೆ ಮತ್ತು ಪ್ರಾಚೀನ ಕಾಲದಿಂದಲೂ ಸಾಂಪ್ರದಾಯಿಕವಾಗಿ ಕುರ್ತಾ, ಅಚ್ಕನ್ ಅಥವಾ ಶೇರ್ವಾನಿ ಮೇಲೆ ಧರಿಸಲಾಗುತ್ತದೆ.ಇದನ್ನು ಸಾಮಾನ್ಯವಾಗಿ ಅಂತರೀಯದ ಜೊತೆಗೆ ಬಳಸಲಾಗುತ್ತಿತ್ತು. ಅಂತರೀಯ ಎಂದರೆ ಪಂಚೆಯ ಒಂದು ಪ್ರಾಚೀನ ಸ್ವರೂಪವಾಗಿತ್ತು. ಸೊಂಟವಸ್ತ್ರ ಅಥವಾ ಕಾಯಾಬಂಧ್ ಇದನ್ನು ಭದ್ರವಾಗಿ ಹಿಡಿದಿಡುತ್ತಿತ್ತು. ಉತ್ತರೀಯವನ್ನು ಪುರುಷರು ಮತ್ತು ಮಹಿಳೆಯರು ಇಬ್ಬರೂ ರುಮಾಲಾಗಿ ಬಳಸುತ್ತಿದ್ದರು.

ಬೌದ್ಧ ಸಮುದಾಯದ ಕಾಯಕ ಸಹೋದರರು ಸಾಮಾನ್ಯವಾಗಿ ಕೇಸರಿ ಬಣ್ಣದ ಅಂತರೀಯ, ಜೊತೆಗೆ ಉತ್ತರೀಯ ಮತ್ತು ಹೆಚ್ಚು ದೊಡ್ಡ ಚಾದರವನ್ನು ಧರಿಸುತ್ತಿದ್ದರು.

## ಉಲ್ಲೇಖಗಳು 
ವರ್ಗ:ಉಡುಪುಗಳು
ರಗಡಾ ಪ್ಯಾಟೀಸ್

**ರಗಡಾ ಪ್ಯಾಟೀಸ್** ಮಹಾರಾಷ್ಟ್ರ ಮತ್ತು ಗುಜರಾತ್‍ನ ಬೀದಿ ಆಹಾರದ ಸಂಸ್ಕೃತಿಯ ಭಾಗವಾಗಿದೆ. ಇದು ಉತ್ತರ ಭಾರತದಲ್ಲಿ ಹೆಚ್ಚು ಜನಪ್ರಿಯವಾಗಿರುವ *ಛೋಲೆ ಟಿಕ್ಕಿ*ಯನ್ನು ಹೋಲುತ್ತದೆ. ಈ ಖಾದ್ಯವು ಒಂದು ಜನಪ್ರಿಯ ಬೀದಿ ಆಹಾರವಾಗಿದೆ, ಮತ್ತು ಭಾರತೀಯ ತ್ವರಿತ ಆಹಾರವನ್ನು ಬಡಿಸುವ ರೆಸ್ಟೋರೆಂಟ್‍ಗಳಲ್ಲೂ ಬಡಿಸಲಾಗುತ್ತದೆ. “ಪ್ಯಾಟೀಸ್” ಆಂಗ್ಲ ಶಬ್ದ ಪ್ಯಾಟಿಯ ಸ್ಥಳೀಕರಣವಾಗಿರಬಹುದು, ಮತ್ತು ಇದು ಈ ಖಾದ್ಯದ ಜೀವಾಳವಾದ ಆಲೂಗಡ್ಡೆಯ ಬಿಲ್ಲೆಗಳನ್ನು ಸೂಚಿಸುತ್ತದೆ.

## ತಯಾರಿಕೆ
ಈ ಖಾದ್ಯವನ್ನು ಎರಡು ಭಾಗದಲ್ಲಿ ತಯಾರಿಸಲಾಗುತ್ತದೆ: ರಗಡಾ (ಗ್ರೇವಿ) ಮತ್ತು ಪ್ಯಾಟೀಸ್. ರಗಡಾ ನೆನೆಸಿದ ಒಣ ಬಿಳಿ ಬಟಾಣಿಗಳನ್ನು ವಿವಿಧ ಸಂಬಾರ ಪದಾರ್ಥಗಳೊಂದಿಗೆ ಬೇಯಿಸಲಾದ ಒಂದು ಹಗುರವಾದ ರಸ. ಪ್ಯಾಟೀಸ್‍ಗಳು ಸರಳವಾದ ಹಿಸುಕಿದ ಆಲೂಗಡ್ಡೆಗಳ ಬಿಲ್ಲೆಗಳು. ಉತ್ತರ ಭಾರತದ ಟಿಕ್ಕಿಗಳಿಗೆ ವ್ಯತಿರಿಕ್ತವಾಗಿ, ಪ್ಯಾಟೀಸ್‍ಗಳಿಗೆ ಸಾಮಾನ್ಯವಾಗಿ ಸಂಬಾರ ಪದಾರ್ಥಗಳನ್ನು ಸೇರಿಸಿಲಾಗಿರುವುದಿಲ್ಲ, ಕೇವಲ ಉಪ್ಪು ಸೇರಿಸಲಾಗುತ್ತದೆ. ಬಡಿಸಲು, ಎರಡು ಪ್ಯಾಟೀಸ್‍ನ್ನು ಒಂದು ಬೋಗುಣಿ ಅಥವಾ ತಟ್ಟೆಯಲ್ಲಿ ಇರಿಸಿ, ಅವನ್ನು ಸ್ವಲ್ಪ ರಗಡಾದಿಂದ ಮುಚ್ಚಲಾಗುತ್ತದೆ, ಮತ್ತು ಮೇಲೆ ಸಣ್ಣದಾಗಿ ಹೆಚ್ಚಿದ ಈರುಳ್ಳಿ, ಕೊತ್ತಂಬರಿ, ಹಸಿರು ಚಟ್ನಿ, ಹುಣಸೆ ಚಟ್ನಿ, ಮತ್ತು ಸೇವ್‍ನಿಂದ ಅಲಂಕರಿಸಲಾಗುತ್ತದೆ.

ಚಿತ್ರ:Ragda pattice.JPG|ಪೊವಾಯಿಯಲ್ಲಿ ಬೀದಿ ವ್ಯಾಪಾರಿಯೊಬ್ಬನು ಪ್ಯಾಟೀಸ್ ಅನ್ನು ತಯಾರಿಸುತ್ತಿರುವುದು
ಚಿತ್ರ:Indian cuisine-Ragda contained in panipuri.jpg|ಸ್ವತಃ ರಗಡಾದ್ದೇ ಆದ ದೊಡ್ಡ ಒಣ ಗೋಳದಲ್ಲಿ ಇರುವ ರಗಡಾ ಕರಿ

ವರ್ಗ:ಖಾದ್ಯ, ತಿನಿಸು
ಚರಂಡಿ

ಇಂದಿನ ಜಗತ್ತಿಗೆ ಭಾರೀ ತಳಮಳದ ಸಂಗತಿ ಎಂದರೆ ಜಲ ಮಾಲಿನ್ಯ. ಈ ಜಲ ಮಾಲಿನ್ಯ ಸಮಸ್ಯೆಯನ್ನು ಪರಿಹರಿಸುವ ನಿಟ್ಟಿನಲ್ಲಿ ಅನೇಕ ರಾಷ್ಟ್ರಗಳ ಸರಕಾರಗಳು ಹೆಣಗಾಡುತ್ತಿವೆ. ಹಲವಾರು ಮಲಿನ ಪದಾರ್ಥಗಳು ನೀರಿನ ಪೂರೈಕೆ ಮಾಡುವಲ್ಲಿ ಬೆದರಿಕೆಯನ್ನೇ ಒಡ್ಡುತ್ತಿವೆ. ಮಲ ಮೂತ್ರಾದಿಯಾಗಿ ಊರಿನ ರೊಚ್ಚನ್ನು ಯಾವ ಸಂಸ್ಕರಣೆಗೂ ಒಳಪಡಿಸದೇ ನಿಸರ್ಗ ದತ್ತ ಸ್ವಚ್ಛ ನೀರಿಗೆ ಹರಿ ಬಿಡುವುದು ಇವುಗಳಲ್ಲೆಲ್ಲಾ ಅತ್ಯಂತ ಭಯಾನಕ. ಜನ ಸಾಮಾನ್ಯರು ಸಾರ್ವಜನಿಕರು ಸಂಚಾರ ಮಾಡುವ ಮಾರ್ಗ,ಮುಖ್ಯ ರಸ್ತೆ,ಒಳರಸ್ತೆಗಳ ಬದಿಗಳ(ಪಕ್ಕದ)ಲ್ಲಿರುವ ಇನ್ನೂ 
ಮುಚ್ಚದೆ ಇರುವ ಚರಂಡಿಗಳು,ಹಾಗೂ ಅವುಗಳಲ್ಲಿ ಉಂಟಾಗುವ,ಉತ್ಪತ್ತಿಯಾಗುವ ಕ್ರಿಮಿಗಳು ಕೀಟಗಳು,ಇವುಗಳಿಂದ ಪರಿಸರದಲ್ಲಿ  ಉಂಟು ಮಾಡುವ ಭಯಾನಕ ರೋಗ ರುಜಿನಗಳಿಗೂ ಕಾರಣವಾಗಿರುವುದು ಮಾತ್ರವಲ್ಲ ಇವುಗಳಿಂದ ಉತ್ಪತ್ತಿಯಾಗುವ ಕೆಟ್ಟವಾಸನೆ(ದುರ್ನಾಥ)ಯ ಫಲವಾಗಿ ಪರಿಸರದಲ್ಲಿ ನಡೆದಾಡುವ ಸಾರ್ವಜನಿಕರ   
ಆರೋಗ್ಯದ ಮೇಲೆ ಪರಿಣಾಮ ಬೀರಬಹುದು. ಅತಿಯಾಗಿ ವ್ಯಾಪಿಸಿಕೊಂಡಿರುವ ಈ ಭೀಕರ ಸಮಸ್ಯೆ ವಿಶೇಷವಾಗಿ ಅಭಿವೃದ್ಧಿಶೀಲ ರಾಷ್ಟ್ರಗಳಲ್ಲಿ ಕಂಡುಬರುವುದು ಹೆಚ್ಚು.ಅಭಿವೃದ್ಧಿ ಹೊಂದದ ದೇಶಗಳಲ್ಲಂತೂ ಊರಿನ ಹೊಲಸನ್ನು ಈ ರೀತಿಯಾಗಿ ಬಿಡುಗಡೆ ಮಾಡುವುದು ಸರ್ವೇಸಾಮಾನ್ಯ; ಈ ಬಗೆಯಲ್ಲಿ ತ್ಯಾಜ್ಯ ಬಿಡುಗಡೆ ಮಾಡುವುದನ್ನು ಅಭಿವೃದ್ಧಿ ಪಥದಲ್ಲಿ ಸಾಗುತ್ತಿರುವ ಚೀನಾ,ಭಾರತ ಮತ್ತು ಇರಾನ್‌ಗಳೂ ರೂಢಿಸಿಕೊಂಡಿವೆ.
ಊರಿನ ಹೊಲಸು, ಜಿಗುಟು ರಾಡಿ, ಕಸ ಮತ್ತು ವಿಷಯುಕ್ತ ಪದಾರ್ಥಗಳನ್ನೂ ಚರಂಡಿಗೆ, ನೀರಿಗೆ ಎಸೆಯಲಾಗುತ್ತದೆ. ಊರಿನ ಹೊಲಸನ್ನು ಸಂಸ್ಕರಿಸಿದರೂ ಸಮಸ್ಯೆ ಮತ್ತೆ ಉದ್ಭವಿಸುತ್ತದೆ. ಸಂಸ್ಕರಣೆಯ ನಂತರ ದೊರೆಯುವ ಹೊಲಸು ಗಟ್ಟಿಗಳು ಅಥವಾ ಪುಡಿ ಪದಾರ್ಥವನ್ನು ಗುಂಡಿಗಳಲ್ಲಿ ತುಂಬಬೇಕು, ಇಲ್ಲವೇ ನೆಲದ ಮೇಲೆ ಹರಡ ಬೇಕು ಅಥವಾ ಸಮುದ್ರಕ್ಕೆ ಎಸೆಯಬೇಕು.
ಊರಿನ ಹೊಲಸಷ್ಟೇ ಅಲ್ಲದೇ ಜಮೀನುಗಳಿಂದ ಕೊಚ್ಚಿ ಹರಿದು ಬರುವ ಮಾಲಿನ್ಯ,ಚಂಡಮಾರುತದಿಂದ ಅಪ್ಪಳಿಸುವ ಭಾರೀ ಮಳೆಯಿಂದ ಹರಿದು ಬರುವ ಮಲಿನ ಪದಾರ್ಥ, ಮತ್ತು ಸರಕಾರ ಹಾಗೂ ಕೈಗಾರಿಕೆಗಳಿಂದ ರಾಸಾಯನಿಕ ತ್ಯಾಜ್ಯದ ಸುರಿತ-ಇವೆಲ್ಲವೂ ಜಲ ಮೂಲಿನ್ಯಕ್ಕೆ ಕಾರಣವಾಗುವ ಪ್ರಮುಖ ಅಂಶಗಳು

ವರ್ಗ:ಮಾಲಿನ್ಯ
ಬ್ಲುಯೆಟ್ ಬರ್ನನ್

thumb|237x237px|**ಬ್ಲುಯೆಟ್ ಬರ್ನನ್**
**ಬ್ಲುಯೆಟ್ ಬರ್ನನ್**(ಜನನ : ಜೂನ್ ೬,೧೮೭೮ - ?), ೨೦ನೇ ಶತಮಾನದ ತಿರುವಿನಲ್ಲಿ ಜಾರ್ಜೆಸ್ ಮೇಲಿಯೇಸ್ ನಿರ್ಮಿಸಿದ ೫ ಚಿತ್ರಗಳಲ್ಲಿ ಕಾಣಿಸಿಕೊಂಡ ಫ್ರೆಂಚ್ ನಟಿ. ಕೆಲವೇ ನಿಮಿಷದ ಕಾಲಾವಧಿಯಿರುತ್ತಿದ್ದ ಈ ಚಿತ್ರಗಳಲ್ಲಿ ಯಾವುದೇ ಸ್ಪಷ್ಟ ಕಥಾವಸ್ತುವಿರುತ್ತಿರಲಿಲ್ಲ. ಆದರೇ ಮೆಲಿಯೇಸ್ ಈ ಚಿತ್ರಪ್ರಕಾರಗಳನ್ನು ವಿಕಸನಗೊಳಿಸಿದರು ಹಾಗು ಬ್ಲುಯೆಟ್ ಅತಿಮುಂಚಿನ ಪಾತ್ರ ನಟಿಯರಲ್ಲಿ ಒಬ್ಬರಾದರು. ೧೮೯೯ರಲ್ಲಿ ಮೆಲಿಯೇಸರ *ಜಿಯಾನ್ ಡಿ ಆರ್ಕ್* ಚಿತ್ರದಲ್ಲಿ ಜೋನ್ ಆಫ್ ಆರ್ಕ್ ಪಾತ್ರ ಹಾಗು ಸೆಂಡ್ರಿಲ್ಲಿಯನ್ ಚಿತ್ರದಲ್ಲಿ ಸಿಂಡ್ರೆಲ್ಲಾ ಪಾತ್ರವನ್ನು ನಿರ್ವಹಿಸಿದರು.

೧೯೦೧ರಲ್ಲಿ *ಬಾರ್ಬೆ-ಬ್ಲ್ಯು* ಚಿತ್ರದಲ್ಲಿ ಕಾಣಿಸಿಕೊಂಡ ಬ್ಲುಯೆಟ್, ೧೯೦೨ರ ಮೆಲಿಯೇಸರ ಅತ್ಯಂತ ಜನಪ್ರಿಯ ಚಿತ್ರ *ಎ ಟ್ರಿಪ್ ಟು ದ ಮೂನ್* ನಲ್ಲಿ, ಒಬ್ಬ ಚಂದ್ರನ ಮೇಲಿನ ಮಹಿಳೆಯ ಪಾತ್ರವನ್ನು ನಿರ್ವಹಿಸಿದ್ದರು. ಬ್ಲುಯೆಟ್ ೧೯೦೩ರ *ಲೆ ರೊಯಮೆ ಡೆ ಫೀಸ್* ಚಿತ್ರದಲ್ಲು ಸಹ ನಟಿಸಿದ್ದರು.

## ಹೊರಗಿನ ಕೊಂಡಿಗಳು 
* 

ವರ್ಗ:ನಟಿಯರು
ಸೋನು ಸೂದ್

**ಸೋನು ಸೂದ್** ಹಿಂದಿ, ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲಿ ಪ್ರಧಾನವಾಗಿ ಕಾರ್ಯನಿರ್ವಹಿಸುವ ಭಾರತೀಯ ನಟ. ಅವರು ನಿರ್ಮಾಪಕ ಮತ್ತು ರೂಪದರ್ಶಿಯಾಗಿದ್ದರೆ. ಅವರು ಕೆಲವು ಕನ್ನಡ ಮತ್ತು ಪಂಜಾಬಿ ಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
ಜುಲೈ ೨೦೧೬ ರಲ್ಲಿ ಅವರು ಶಕ್ತಿ ಸಾಗರ್ ಪ್ರೊಡಕ್ಷನ್ಸ್ ಎಂಬ ಚಲನಚಿತ್ರ ನಿರ್ಮಾಣ ಕಂಪೆನಿಯನ್ನು ಸ್ಥಾಪಿಸಿದರು. ಇದಕ್ಕೆ ಅವರ ತಂದೆ ಶಕ್ತಿ ಸಾಗರ್ ಅವರ ಹೆಸರನ್ನು ಇಡಲಾಗಿದೆ.

ಅವರು ಪಂಜಾಬ್ ಸರ್ಕಾರದಿಂದ **ಪಂಜಾಬ್ ರತನ್** ಪ್ರಶಸ್ತಿ ಪಡೆದಿದ್ದಾರೆ.

## ಆರಂಭಿಕ ಜೀವನ
ಸೋನು ಸೂದ್ ಜುಲೈ ೩೦ ೧೯೭೩ರಲ್ಲಿ ಪಂಜಾಬಿನ ಮೋಗದಲ್ಲಿ ಜನಿಸಿದರು. ಅವರ ತಂದೆ ಶಕ್ತಿ ಸಾಗರ್ ಉದ್ಯಮಿ, ತಾಯಿ ಸರೋಜ್ ಸೂದ್ ಇಂಗ್ಲೀಷ್ ಪ್ರಾಧ್ಯಾಪಕರಾಗಿದ್ದಾರೆ. ಇವರಿಗೆ ಮೊನಿಕಾ ಸೂದ್ ಮತ್ತು ಮಾಲ್ವಿಕಾ ಸೂದ್ ಇಬ್ಬರು ಸಹೋದರಿದ್ದಾರೆ. 
ಸೋನು ಅವರು ಪಂಜಾಬಿನಲ್ಲಿ ತಮ್ಮ ವಿದ್ಯಾಭ್ಯಾಸ ಮಾಡಿದರು ಮತ್ತು ನಂತರ ಎಲೆಕ್ಟ್ರಾನಿಕ್ ಎಂಜಿನಿಯರಿಂಗ್ ಪದವಿಗಳನ್ನು ಯಶಸ್ವಿಯಾಗಿ ಪೂರ್ಣಗೊಳಿಸಲು ನಾಗ್ಪುರಕ್ಕೆ ತೆರಳಿದರು. ಯಶವಂತ್ರಾವ್ ಚವಾಣ್ ಕಾಲೇಜ್ ಆಫ್ ಇಂಜಿನಿಯರಿಂಗ್, ನಾಗ್ಪುರದಲ್ಲಿ ಪದವಿ ಪಡೆದರು. ನಾಗಪುರದ ಎಂಜಿನಿಯರಿಂಗ್ ಅಧ್ಯಯನದಲ್ಲಿ ಅವರ ಅಂತಿಮ ವರ್ಷದಲ್ಲಿ ಇದ್ದಾಗ ಸೋನು ಸೂದ್ ಗ್ರ್ಯಾಸಿಮ್ ಮಿಸ್ಟೆರ್ ಇಂಡಿಯಾ ಸ್ಪರ್ಧೆಯಲ್ಲಿ ಪಾಲ್ಗೊಂಡರು, ಹಾಗೂ ಅಗ್ರ ಐದನೇ ಸ್ಥಾನದಲ್ಲಿದ್ದರು.
ಸೋನು ಸೂದ್ ಸೋನಾಲಿ ಸೂದ್ ರೊಡನೆ ಮದುವೆಯಾಗಿದ್ದಾರೆ. ಅವರಿಗೆ ಇಶಾನ್ ಎಂಬ ಮಗನಿದ್ದಾನೆ.
  
## ವೃತ್ತಿಜೀವನ
೧೯೯೯ ರಲ್ಲಿ, **ಕಲ್ಲಾಜ್ಹಾಗರ್** ಮತ್ತು **ನೆನ್ಜಿಂಜೈಲೆ**ಯೊಂದಿಗೆ  ತಮಿಳು ಭಾಷೆಯ ಚಲನಚಿತ್ರಗಳಿಗೆ ಸೂದ್ ಪರಿಚಯಿಸಲ್ಪಟ್ಟಿದರು. ನಂತರ ೨೦೦೦ ರಲ್ಲಿ ನಂತರ ಅವರು ತೆಲುಗು ಚಲನಚಿತ್ರ **ಹ್ಯಾಂಡ್ಸ್ ಅಪ್!** ಚಲನಚಿತ್ರದಲ್ಲಿ  ಕಾಣಿಸಿಕೊಂಡರು. ೨೦೦೧ ರಲ್ಲಿ ಅವರು **ಮಜುನು** ಚಲನಚಿತ್ರದಲ್ಲಿ ಕಾಣಿಸಿಕೊಂಡರು. 2002 ರಲ್ಲಿ ಅವರು ಹಿಂದಿ ಚಲನಚಿತ್ರ **ಶಹೀದ್-ಇ-ಅಜಮ್**ನಲ್ಲಿ ಭಗತ್ ಸಿಂಗ್ ಆಗಿ ಅಭಿನಯಿಸಿದರು. ೨೦೦೪ ರಲ್ಲಿ ಮಣಿ ರತ್ನಂ ಅವರ **ಯುವ** ಚಿತ್ರದಲ್ಲಿ ಅಭಿಷೇಕ್ ಬಚ್ಚನ್ ಅವರ ಸಹೋದರರಾಗಿ ನಟಿಸಿದರು. ೨೦೦೫ ರಲ್ಲಿ **ಆಶಿಕ್ ಬನಯಾ ಆಪ್ನೆ** ಎಂಬ ಚಿತ್ರದಲ್ಲಿ ಸೂದ್ ನಟಿಸಿ ಮೆಚ್ಚುಗೆ ಗಳಿಸಿದರು. 

2005 ರಲ್ಲಿ  ಬಿಡುಗಡೆಯಾದ ಟೋಲಿವುಡ್ನಲ್ಲಿ **ಸೂಪರ್** ಚಲನಚಿತ್ರದಲ್ಲಿ ನಟಿಸಿದರು. ಅವರ ಈ ಕೆಲಸಕ್ಕೆ ಹೆಚ್ಚಿನ ಮನ್ನಣೆ ದೊರೆಯಿತು. ಈ ಚಿತ್ರದಲ್ಲಿ, ಅವರ ಸಹ-ನಟ ನಾಗಾರ್ಜುನ ಹೈಟೆಕ್ ಕಳ್ಳನಾಗಿದ್ದರು. ಅವರ ಮುಂದಿನ ಚಿತ್ರ **ಅದಾಡು**. 2006 ರಲ್ಲಿ, ಅವರು  **ಅಶೋಕ್** ಚಲನಚಿತ್ರದಲ್ಲಿ  ಅಭಿನಯಿಸಿದ್ದಾರೆ. ಇದರಿಂದ ಅವರು ತೆಲುಗು ಚಿತ್ರಗಳಲ್ಲಿ ಜನಪ್ರಿಯರಾದರು. ಅವರು ಯುವ (2004), ಅದಾಡು (2005), ಆಶಿಕ್ ಬನಯಾ ಆಪ್ನೆ (2005), ಜೊಧಾ ಅಕ್ಬರ್ (2008), ದೂಕುಡು (2011) ಮತ್ತು ಶೂಟ್ಔಟ್ ಅಟ್ ವಡಾಲಾ (2013) ಮುಂತಾದ ಬ್ಲಾಕ್ಬಸ್ಟರ್ ಚಲನಚಿತ್ರಗಳಲ್ಲಿ ಪಾತ್ರಗಳಿಗೆ ಹೆಸರುವಾಸಿಯಾಗಿದ್ದಾರೆ.

## ರಾಯಭಾರಿ
ಅವರು ಅಪೊಲೊ ಟೈರ್, ಏರ್ಟೆಲ್ ಇತ್ಯಾದಿಗಳಿಗೆ ಜಾಹೀರಾತುಗಳಲ್ಲಿ ಕಾಣಿಸಿಕೊಂಡರು. ಅವರು ಫಿಟ್ ಇಂಡಿಯಾ ಮೂಮೆಂಟ್ ನ ರಾಯಭಾರಿ ಆಗಿದ್ದಾರೆ.
## ಪ್ರಶಸ್ತಿಗಳು
2009 ರಲ್ಲಿ ಅವರು ತೆಲುಗು ಚಲನಚಿತ್ರ **ಅರುಂಧತಿ**ಗಾಗಿ  ಆಂಧ್ರಪ್ರದೇಶ ರಾಜ್ಯದಿಂದ ಅತ್ಯುತ್ತಮ ಖಳನಾಯಕ ನಂದಿ ಪ್ರಶಸ್ತಿಯನ್ನು ಮತ್ತು ಅತ್ಯುತ್ತಮ ಪೋಷಕ ನಟ ಫಿಲಂಫೇರ್ ಪ್ರಶಸ್ತಿ ಪಡೆದರು. 2010 ರಲ್ಲಿ ಅವರ 
**ದಬಂಗ್** ಚಲನಚಿತ್ರದ ನಕಾರಾತ್ಮಕ ಪಾತ್ರಕ್ಕೆ ಅಪ್ಸಾರ ಪ್ರಶಸ್ತಿಯ ಅತ್ಯುತ್ತಮ ನಟ ಪ್ರಶಸ್ತಿ ಹಾಗೂ ಐಐಎಫ್ಎ ಪ್ರಶಸ್ತಿ ಪಡೆದರು. 2012 ರಲ್ಲಿ, ಅವರು **ಜುಲೈ**ಚಲನಚಿತ್ರದ  ನಕಾರಾತ್ಮಕ ಪಾತ್ರಕ್ಕೆ ಅತ್ಯುತ್ತಮ ನಟನಿಗಾಗಿ **ಸೀಮಾ ಪ್ರಶಸ್ತಿ** ಪಡೆದರು. 
thumb|ಸೋನು ಸೂದ್
## ಉಲ್ಲೇಖಗಳು
## ಉಲ್ಲೇಖಗಳು
ಉತ್ತಾರ

**ಉತ್ತಾರ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸರಕುಗಳು, ಅಥವಾ ಸೇವೆಗಳು, ಅಥವಾ ಒಂದು ಕಾನೂನಾತ್ಮಕ ಕರ್ತವ್ಯವನ್ನು ಪೂರೈಸಲು ಒಂದು ಪಕ್ಷದಿಂದ ಮತ್ತೊಂದು ಪಕ್ಷಕ್ಕೆ ಮೌಲ್ಯದ ವಿನಿಮಯವಾದ ಸಂದಾಯ
* ಸರಕುಗಳು ಮತ್ತು ಸೇವೆಗಳ ಮೂಲ ಬೆಲೆಯಲ್ಲಿನ ಕಡಿತವಾದ ಸೋಡಿ
ಪೇಠಾ

**ಪೇಠಾ** ಉತ್ತರ ಭಾರತದ ಒಂದು ಅರೆಪಾರದರ್ಶಕ, ಮೃದು ಸಿಹಿ ಮಿಠಾಯಿ. ಸಾಮಾನ್ಯವಾಗಿ ಆಯಾತಾಕಾರ ಅಥವಾ ಸುರುಳೆಯಾಕಾರದ್ದಾಗಿರುವ ಇದನ್ನು ಬೂದುಗುಂಬಳಕಾಯಿಯಿಂದ ತಯಾರಿಸಲಾಗುತ್ತದೆ.

ಹೆಚ್ಚುತ್ತಿರುವ ಬೇಡಿಕೆ ಮತ್ತು ನಾವೀನ್ಯದೊಂದಿಗೆ, ಮೂಲ ಖಾದ್ಯದ ಹೆಚ್ಚು ವೈವಿಧ್ಯಗಳು ಲಭ್ಯವಿವೆ. ಅನೇಕ ಸ್ವಾದಯುಕ್ತ ರೂಪಗಳು ಲಭ್ಯವಿವೆ, ಉದಾ. ಕೇಸರ್ ಪೇಠಾ, ಅಂಗೂರಿ ಪೇಠಾ ಇತ್ಯಾದಿ. ಘಟಕಾಂಶಗಳನ್ನು ಆಧರಿಸಿ ಕೆಲವು ಇತರ ರೂಪಗಳಿವೆ, ಒಂದು ಕೊಬ್ಬರಿ ಬೆರೆಸಿದ್ದು, ಮತ್ತೊಂದು ಕೆಲವು ಒಣಹಣ್ಣುಗಳು, ಬಾದಾಮಿ, ಗೋಡಂಬಿ ಇತ್ಯಾದಿ ಹಾಕಿದ್ದು. ಕೆಲವೊಮ್ಮೆ ಪೇಠಾಕ್ಕೆ ಪರಿಮಳ ನೀಡಲು ಕೇವಡಾ ಪರಿಮಳವನ್ನು ಬಳಸಲಾಗುತ್ತದೆ.

## ಇತಿಹಾಸ 
ಪೇಠಾ ಮುಘಲ್ ಸಾಮ್ರಾಟ ಶಾಹ್ ಜಹಾನ್‍ನ ಅಡಿಗೆಮನೆಗಳಲ್ಲಿ ಹುಟ್ಟಿಕೊಂಡಿತು ಎಂದು ಹೇಳಲಾಗಿದೆ.

ಆಗ್ರಾದಲ್ಲಿ ತಯಾರಾದ ಪೇಠಾಕ್ಕೆ ಜಿಐ ಪಟ್ಟಿ ದೊರಕಿದೆ. ಇದರಿಂದ ಅದರ ಮೂಲವು ದೃಢೀಕರಣಗೊಳ್ಳುತ್ತದೆ.

## ಉಲ್ಲೇಖಗಳು 
ವರ್ಗ:ಸಿಹಿ ತಿನಿಸುಗಳು
ಸಂದಾಯ

**ಸಂದಾಯ** ಎಂದರೆ ಸರಕುಗಳು, ಅಥವಾ ಸೇವೆಗಳು, ಅಥವಾ ಒಂದು ಕಾನೂನಾತ್ಮಕ ಕರ್ತವ್ಯವನ್ನು ಪೂರೈಸಲು (ವ್ಯಕ್ತಿ ಅಥವಾ ಕಂಪನಿಯಂತಹ) ಒಂದು ಪಕ್ಷದಿಂದ ಮತ್ತೊಂದು ಪಕ್ಷಕ್ಕೆ ಮೌಲ್ಯದ ವಿನಿಮಯ. ಸಂದಾಯವು ಬಗೆಬಗೆಯ ರೂಪಗಳನ್ನು ತೆಗೆದುಕೊಳ್ಳಬಹುದು. ವಸ್ತು ವಿನಿಮಯವೆಂದರೆ ಒಂದು ಸರಕು ಅಥವಾ ಸೇವೆಗಾಗಿ ಮತ್ತೊಂದರ ವಿನಿಮಯ. ಇದು ಸಂದಾಯದ ಒಂದು ರೂಪ. ಸಂದಾಯದ ಅತ್ಯಂತ ಸಾಮಾನ್ಯ ಸಾಧನವು ಹಣ, ಚೆಕ್‍ನ ಬಳಕೆ, ಅಥವಾ ಖರ್ಚುಹಾಕುವಿಕೆ, ಕ್ರೆಡಿಟ್ ಅಥವಾ ಬ್ಯಾಂಕ್ ವರ್ಗಾವಣೆಗಳನ್ನು ಒಳಗೊಳ್ಳುತ್ತದೆ. ಸಂದಾಯಗಳು ಸಂಕೀರ್ಣ ರೂಪಗಳನ್ನು ಕೂಡ ತೆಗೆದುಕೊಳ್ಳಬಹುದು, ಉದಾಹರಣೆಗೆ ಷೇರುಗಳ ನೀಡಿಕೆ ಅಥವಾ ಪಕ್ಷಗಳಿಗೆ ಯಾವುದಾದರೂ ಮೌಲ್ಯವಿರುವಂಥದ್ದು ಅಥವಾ ಪ್ರಯೋಜನವಿರುವಂಥದ್ದರ ವರ್ಗಾವಣೆ. ಅಮೇರಿಕದ ಕಾನೂನಿನಲ್ಲಿ, ಪಾವತಿಸುವವನು ಎಂದರೆ ಸಂದಾಯ ಮಾಡುತ್ತಿರುವ ಪಕ್ಷ, ಸ್ವೀಕರಿಸುವವನು ಎಂದರೆ ಸಂದಾಯವನ್ನು ಪಡೆಯುತ್ತಿರುವ ಪಕ್ಷ. ವ್ಯಾಪಾರದಲ್ಲಿ, ಆಗಾಗ್ಗೆ ಸಂದಾಯಗಳ ಮೊದಲು ಸರಕು/ಸೇವಾ ಪಟ್ಟಿ ಅಥವಾ ಬಿಲ್ಲನ್ನು ನೀಡಲಾಗುತ್ತದೆ.

ಸಾಮಾನ್ಯಾವಾಗಿ, ಸ್ವೀಕರಿಸುವವನಿಗೆ ತಾನು ಯಾವ ಸಂದಾಯದ ವಿಧಾನವನ್ನು ಸ್ವೀಕರಿಸುವನು ಎಂದು ತೀರ್ಮಾನಿಸುವ ಸ್ವಾತಂತ್ರ್ಯವಿರುತ್ತದೆ; ಸಾಧಾರಣವಾಗಿ ಕಾನೂನುಗಳ ಪ್ರಕಾರ ಪಾವತಿಸುವವನು ಸೂಚಿಸಲಾದ ಮಿತಿಯವರೆಗೆ ದೇಶದ ನ್ಯಾಯಸಮ್ಮತ ದ್ರವ್ಯವನ್ನು ಒಪ್ಪಿಕೊಳ್ಳಬೇಕೆಂಬ ಅಗತ್ಯವಿರುತ್ತದೆ. ಸಂದಾಯವನ್ನು ಅತ್ಯಂತ ಸಾಮಾನ್ಯವಾಗಿ ಪಾವತಿಸುವವನ ಸ್ಥಳೀಯ ಚಲಾವಣೆಯಲ್ಲಿ ನೆರವೇರಿಸಲಾಗುತ್ತದೆ, ಆದರೆ ಪಕ್ಷಗಳು ಬೇರೆ ವಿಧಕ್ಕೆ ಒಪ್ಪಿದರೆ ಇದು ಬದಲಾಗಬಹುದು. ಮತ್ತೊಂದು ಚಲಾವಣೆಯಲ್ಲಿ ಸಂದಾಯ ಮಾಡುವುದು ಹೆಚ್ಚುವರಿ ವಿದೇಶಿ ವಿನಿಮಯ ವಹಿವಾಟನ್ನು ಒಳಗೊಳ್ಳುತ್ತದೆ. ಸ್ವೀಕರಿಸುವವನು ಒಂದು ಋಣದ ಸಂಬಂಧವಾಗಿ ರಾಜಿ ಮಾಡಿಕೊಳ್ಳಬಹುದು, ಅಂದರೆ, ಸಾಲಗಾರನ ಕರ್ತವ್ಯದ ಸಂಪೂರ್ಣ ಇತ್ಯರ್ಥಕ್ಕಾಗಿ ಭಾಗಶಃ ಸಂದಾಯವನ್ನು ಸ್ವೀಕರಿಸಬಹುದು, ಅಥವಾ ವಿನಾಯಿತಿಯನ್ನು ನೀಡಬಹುದು, ಉದಾಹರಣೆಗೆ ನಗದು ಸಂದಾಯಕ್ಕಾಗಿ, ಅಥವಾ ವಿಳಂಬವಿಲ್ಲದ ಸಂದಾಯಕ್ಕಾಗಿ, ಇತ್ಯಾದಿ. ಮತ್ತೊಂದೆಡೆ, ಸ್ವೀಕರಿಸುವವನು ಅಧಿಕ ಕರವನ್ನು ವಿಧಿಸಬಹುದು, ಉದಾಹರಣೆಗೆ, ತಡವಾದ ಸಂದಾಯ ಶುಲ್ಕವಾಗಿ, ಅಥವಾ ಒಂದು ನಿರ್ದಿಷ್ಟ ಕ್ರೆಡಿಟ್ ಕಾರ್ಡ್‌ನ ಬಳಕೆಗಾಗಿ, ಇತ್ಯಾದಿ.

ಸ್ವೀಕರಿಸುವವನಿಂದ ಸಂದಾಯದ ಸ್ವೀಕಾರವು ಒಂದು ಋಣ ಅಥವಾ ಇತರ ಬಾಧ್ಯತೆಯನ್ನು ರದ್ದು ಮಾಡುತ್ತದೆ. ಒಬ್ಬ ಸಾಲಗಾರನು ಅನುಚಿತವಾಗಿ ಸಂದಾಯವನ್ನು ಸ್ವೀಕರಿಸಲು ತಿರಸ್ಕರಿಸುವಂತಿಲ್ಲ, ಆದರೆ ಸಂದಾಯವನ್ನು ಕೆಲವು ಸಂದರ್ಭಗಳಲ್ಲಿ ತಿರಸ್ಕರಿಸಬಹುದು, ಉದಾಹರಣೆಗೆ, ಭಾನುವಾರದಂದು ಅಥವಾ ಬ್ಯಾಂಕ್ ವೇಳೆಗಳನ್ನು ಮೀರಿದರೆ. ಸಾಮಾನ್ಯವಾಗಿ ಸ್ವೀಕರಿಸುವವನು ಸಂದಾಯವನ್ನು ಅಂಗೀಕರಿಸಲು ಪಾವತಿದಾರನಿಗೆ ಒಂದು ರಸೀದಿಯನ್ನು ಕೊಡಲು ಬದ್ಧನಾಗಿರುತ್ತಾನೆ. ರಸೀದಿಯು "ಸಂಪೂರ್ಣವಾಗಿ ಸಂದಾಯವಾಗಿದೆ" ಎಂದು ಒಂದು ಲೆಕ್ಕದ ಮೇಲಿನ ಅನುಮೋದನೆ/ದೃಢೀಕರಣವಾಗಿರಬಹುದು. ಒಂದು ಋಣಕ್ಕಾಗಿ ಖಾತರಿ ಪತ್ರ ಅಥವಾ ಇತರ ಭದ್ರತಾ ಪತ್ರವನ್ನು ಕೊಡುವುದು ಸಂದಾಯವೆಂದು ಎನಿಸಿಕೊಳ್ಳುವುದಿಲ್ಲ.

ವರ್ಗ:ಹಣ
ವಟ್ಟಗಳು ಮತ್ತು ರಿಯಾಯಿತಿಗಳು

**ವಟ್ಟಗಳು ಮತ್ತು ರಿಯಾಯಿತಿಗಳು** ಎಂದರೆ ಸರಕುಗಳು ಮತ್ತು ಸೇವೆಗಳ ಮೂಲ ಬೆಲೆಯಲ್ಲಿ ಕಡಿತಗಳು. ಇವು ವಿತರಣಾ ಮಾಧ್ಯಮದಲ್ಲಿ ಎಲ್ಲಿಯಾದರೂ ಆಗಬಹುದು, ಮತ್ತು (ತಯಾರಕರು ನಿರ್ಧರಿಸಿದ ಮತ್ತು ಹಲವುವೇಳೆ ಪ್ಯಾಕೇಜ್ ಮೇಲೆ ಮುದ್ರಿಸಿದ) ತಯಾರಕರ ಪಟ್ಟಿಬೆಲೆ, (ಚಿಲ್ಲರೆ ವ್ಯಾಪಾರಿಯು ನಿಗದಿಪಡಿಸಿದ ಮತ್ತು ಹಲವುವೇಳೆ ಉತ್ಪನ್ನಕ್ಕೆ ಅಂಟುಚೀಟಿಯೊಂದಿಗೆ ಲಗತ್ತಿಸಲಾದ) ಚಿಲ್ಲರೆ ಬೆಲೆ, ಅಥವಾ (ಸಾಮಾನ್ಯವಾಗಿ ಲಿಖಿತ ರೂಪದಲ್ಲಿ ಸಂಭಾವ್ಯ ಖರೀದಿದಾರನಿಗೆ ಉಲ್ಲೇಖಿಸಲಾದ) ಪಟ್ಟಿಬೆಲೆಯನ್ನು ಮಾರ್ಪಡಿಸಬಹುದು. ರಿಯಾಯಿತಿ ನೀಡಿಕೆಯ ಅನೇಕ ಉದ್ದೇಶಗಳಿವೆ. ಇವುಗಳಲ್ಲಿ ಅಲ್ಪಕಾಲದ ಮಾರಾಟಗಳನ್ನು ಹೆಚ್ಚಿಸುವುದು, ಹಳೆಯದಾದ ಸಾಮಾನುಗಳನ್ನು ಸಾಗಿಸುವುದು, ಮಹತ್ವದ ಗ್ರಾಹಕರಿಗೆ ಪ್ರತಿಫಲ ನೀಡುವುದು, ವಿತರಣಾ ಮಾಧ್ಯಮದ ಸದಸ್ಯರಿಗೆ ಒಂದು ಕಾರ್ಯ ನಿರ್ವಹಿಸಲು ಪ್ರೋತ್ಸಾಹಿಸುವುದು, ಅಥವಾ ಅನ್ಯಥಾ ರಿಯಾಯಿತಿ ನೀಡುವವನಿಗೆ ಪ್ರಯೋಜನವಾಗುವ ವರ್ತನೆಗಳನ್ನು ನೀಡುವುದು ಸೇರಿವೆ. ಕೆಲವು ವಟ್ಟಗಳು ಮತ್ತು ರಿಯಾಯಿತಿಗಳು ವ್ಯಾಪಾರವರ್ಧನೆಯ ರೂಪಗಳಾಗಿರುತ್ತವೆ. ಅನೇಕ ರಿಯಾಯಿತಿಗಳು ಮಾರಾಟಗಾರರಿಗೆ ಗ್ರಾಹಕ ಹೆಚ್ಚುವರಿಯ ಸ್ವಲ್ಪ ಭಾಗವನ್ನು ಸೆರೆಹಿಡಿಯಲು ಅನುಮತಿಸುವ ಬೆಲೆ ತಾರತಮ್ಯದ ವಿಧಾನಗಳಾಗಿರುತ್ತವೆ.

ಅತ್ಯಂತ ಸಾಮಾನ್ಯ ಪ್ರಕಾರಗಳ ವಟ್ಟಗಳು ಮತ್ತು ರಿಯಾಯಿತಿಗಳನ್ನು ಕೆಳಗೆ ಪಟ್ಟಿ ಮಾಡಲಾಗಿದೆ.

ವ್ಯಾಪಾರ ರಿಯಾಯಿತಿಗಳೆಂದರೆ ಸಗಟು ವ್ಯಾಪಾರಿ ಅಥವಾ ತಯಾರಕನು ಚಿಲ್ಲರೆ ವ್ಯಾಪಾರಿಗೆ ಪಟ್ಟಿಬೆಲೆಯಲ್ಲಿ ನೀಡುವ ಬೆಲೆಯಲ್ಲಿನ ಕಡಿತಗಳು. ನಗದು ರಿಯಾಯಿತಿಗಳೆಂದರೆ ಸಾಲಗ್ರಾಹಿಗೆ ನೀಡಲಾಗುವ ಬೆಲೆಯಲ್ಲಿನ ಕಡಿತಗಳು. ನಿರ್ದಿಷ್ಟ ಸಮಯದೊಳಗೆ ಪಾವತಿ ಮಾಡುವಂತೆ ಸಾಲಗ್ರಾಹಿಯನ್ನು ಪ್ರೋತ್ಸಾಹಿಸಲು ಇವನ್ನು ನೀಡಲಾಗುತ್ತದೆ. ಸಂದಾಯವನ್ನು ವೇಗಗೊಳಿಸಲು ಮತ್ತು ಹೀಗೆ ಸಂಸ್ಥೆಗೆ ನಗದು ಹರಿವನ್ನು ಒದಗಿಸಲು ಈ ರಿಯಾಯಿತಿಗಳು ಉದ್ದೇಶಿತವಾಗಿರುತ್ತವೆ. ಕೆಲವೊಮ್ಮೆ ಇವನ್ನು ಪ್ರಚಾರ ಸಾಧನವಾಗಿ ಬಳಸಲಾಗುತ್ತದೆ. ಉದಾಹರಣೆಗೆ ೨/೧೦ ಒಟ್ಟು ೩೦ - ಇದರರ್ಥ ಖರೀದಿದಾರನು ಸರಕುಪಟ್ಟಿ ದಿನಾಂಕದ ೩೦ ದಿನಗಳೊಳಗೆ ಪಾವತಿ ಮಾಡಬೇಕು, ಆದರೆ ಅವರು ಸರಕುಪಟ್ಟಿ ದಿನಾಂಕದ ೧೦ ದಿನಗಳೊಳಗೆ ಪಾವತಿ ಮಾಡಿದರೆ ಶೇಕಡ ೨ರಷ್ಟು ರಿಯಾಯಿತಿ ಪಡೆಯುವರು.

ಕೆಲವು ಚಿಲ್ಲರೆ ವ್ಯಾಪಾರಿಗಳು (ವಿಶೇಷವಾಗಿ ಕಡಿಮೆ ಲಾಭ ಗಳಿಸುವ ಸಣ್ಣ ವ್ಯಾಪಾರಿಗಳು) ನಗದಿನಲ್ಲಿ ಪಾವತಿ ಮಾಡುವ ಗ್ರಾಹಕರಿಗೆ ರಿಯಾಯಿತಿಗಳನ್ನು ನೀಡುತ್ತಾರೆ. ಇದರಿಂದ ಕ್ರೆಡಿಟ್ ಕಾರ್ಡ್ ವಹಿವಾಟುಗಳ ಮೇಲಿನ ಶುಲ್ಕ ಪಾವತಿಯನ್ನು ತಪ್ಪಿಸಬಹುದು.

ಭಾಗಶಃ ಸಂದಾಯದ ರಿಯಾಯಿತಿ - ಇದು ವ್ಯಾಪಾರ ರಿಯಾಯಿತಿಯನ್ನು ಹೋಲುತ್ತದೆ. ಮಾರಾಟಗಾರನು ನಗದು ಹರಿವು ಅಥವಾ ದ್ರವತೆಯನ್ನು ಸುಧಾರಿಸಲು ಬಯಸಿದಾಗ, ಆದರೆ ಖರೀದಿದಾರನು ಸಾಮಾನ್ಯವಾಗಿ ಅಪೇಕ್ಷಿತ ರಿಯಾಯಿತಿ ಗಡುವನ್ನು ಪೂರೈಸಲು ಸಾಧ್ಯವಿಲ್ಲ ಎಂದು ಕಂಡುಕೊಂಡಾಗ ಇದನ್ನು ಬಳಸಲಾಗುತ್ತದೆ. ಖರೀದಿದಾರನು ಸಾಧ್ಯವಾದಷ್ಟು ಮಾಡುವ ಸಂದಾಯಕ್ಕೆ ಭಾಗಶಃ ರಿಯಾಯಿತಿಯು ಮಾರಾಟಗಾರನ ನಗದು ಹರಿವಿಗೆ ಭಾಗಶಃ ನೆರವಾಗುತ್ತದೆ.

ವರ್ಗ:ಮಾರಾಟಗಾರಿಕೆ
ಕಾಂತಪುರಂ ಎಪಿ ಅಬೂಬಕರ್ ಮುಸ್ಲಿಯಾರ್

**ಕಾಂತಪುರಂ  ಎ ಪಿ ಅಬೂಬಕರ್ ಮುಸ್ಲಿಯಾರ್**  ಅಥವಾ ಶೈಖ್ ಅಬೂಬಕರ್ ಅಹ್ಮದ್ ಭಾರತದಲ್ಲಿ ಸುನ್ನಿ ಮುಸ್ಲಿಂ ಮುಖಂಡರಾಗಿದ್ದಾರೆ. ಅಬೂಬಕರ್ ಅಹ್ಮದ್ ಅವರು ಕೇರಳದಕಲ್ಲಿಕೋಟೆಯಲ್ಲಿನ ಕಾರಂದೂರಿನಲ್ಲಿರುವ ಮರ್ಕಜ್ ಸಖಾಫತಿ ಸ್ಸುನ್ನಿಯ್ಯಾದ ಸಂಸ್ಥಾಪಕ ಮತ್ತು ಚಾನ್ಸೆಲರ್, ಅಖಿಲ ಭಾರತ ಮುಸ್ಲಿಂ ವಿದ್ವಾಂಸರ ಸಂಘದ (ಅಖಿಲ ಭಾರತ ಸುನ್ನಿ ಜಾಮಿಯುತುಲ್ ಉಲಮಾ) ಪ್ರಧಾನ ಕಾರ್ಯದರ್ಶಿಯಾಗಿದ್ದಾರೆ. ಅವರು ಸುನ್ನಿ ಯೂತ್ ಸೊಸೈಟಿಯ (ಎಸ್ವೈಎಸ್) ಮುಖ್ಯ ಪೋಷಕರಾಗಿದ್ದಾರೆ ಮತ್ತು ಇಸ್ಲಾಮಿಕ್ ಶೈಕ್ಷಣಿಕ ಮಂಡಳಿಯ ಅಧ್ಯಕ್ಷರಾಗಿದ್ದಾರೆ. ಸಮಸ್ತ ಕೇರಳ ಜಂಇಯ್ಯತ್ತುಲ್ ಉಲಮಾ ದಿಂದ ಹೊರಹಾಕಿದಾಗ ಸ್ವತಃ ಸಂಘಟನೆಯೊಂದನ್ನು ಸಮಾನ ಹೆಸರಿನಲ್ಲಿ ಕಟ್ಟಿ ಬೆಳಸಿದರು.  http://www.oneindia.com/india/muslim-intellectuals-denounce-a-p-aboobacker-musliyars-misogynistic-remark-1940939.html

**ಜನನ ಮತ್ತು ಬಾಲ್ಯ ಕಾಲ** 
ಕೇರಳದ ಕಲ್ಲಿಕೋಟೆ ಜಿಲ್ಲೆಯೆ ಕಾಂತಪುರಂ ಎಂಬಲ್ಲಿ ೧೯೩೯ ಮಾರ್ಚ್ ತಿಂಗಳ ೨೨ರಂದು ಜನಿಸಿದ ಇವರು ವೆಲ್ಲೂರ್ ಬಾಖಿಯಾತ್ ನಿಂದ್ ಬಾಖವಿ ಬಿರುದು ಪಡೆದಿದ್ದಾರೆ. ಖ್ಯಾತ ವಿದ್ವಾಂಸರಾಗಿದ್ದ ಒ.ಕೆ. ಜೈನುದ್ದೀನ್ ಮುಸ್ಲಿಯಾರ್ ಅವರ ಪ್ರಧಾನ ಗುರು. ಶಂಸುಲ್ ಉಲಮಾ ಇವರ ಗುರುವಿನ ಗುರು.

*ಶೈಕ್ಷಣಿಕ ಪುನರುಜ್ಜೀವನ**

ಮರ್ಕಝ್ನಲ್ಲಿ ಅವರು 35000 ವಿದ್ಯಾರ್ಥಿಗಳ ಶಿಕ್ಷಣವನ್ನು ಮುಂದುವರೆಸುತ್ತಿದ್ದಾರೆ. ಮತ್ತು 100,000 ವಿದ್ಯಾರ್ಥಿಗಳು ಕೊನೆಯ ನಲವತ್ತು ವರ್ಷಗಳಲ್ಲಿ ಶಿಕ್ಷಣವನ್ನು ಪೂರ್ಣಗೊಳಿಸಿದ್ದಾರೆ. ಅವರ ಸೂಚನೆಗಳಲ್ಲಿ, ನೂರಾರು ವಿದ್ಯಾರ್ಥಿಗಳು  ಭಾರತದ ವಿವಿಧ ರಾಜ್ಯಗಳಲ್ಲಿ  ಅಧ್ಯಯನ  ಮಾಡುತ್ತಿದ್ದಾರ]. ಮರ್ಕಜ಼್  ಜ್ಞಾನ ನಗರವು ಕಲಿಕೆ, ಉನ್ನತ ಶಿಕ್ಷಣ ಮತ್ತು ಸಂಶೋಧನೆಗಾಗಿ ನಡೆಯುತ್ತಿರುವ ಯೋಜನೆಯಾಗಿದೆ, ಅದರಲ್ಲಿ ಅನೇಕ ಸಂಸ್ಥೆಗಳು ಕಾರ್ಯರೂಪಕ್ಕೆ ಬರುತ್ತಿವೆ. ಪ್ರಸ್ತುತ, ಯುನಾನಿ ಮೆಡಿಕಲ್ ಕಾಲೇಜ್  ಮತ್ತು ಮಾರ್ಕಝ್ ಕಾನೂನು ಕಾಲೇಜುಗಳು  ಮಾರ್ಕಝ್ ಜ್ಞಾನ ನಗರದಲ್ಲಿವೆ. ಅಲ್ಲದೆ ಪ್ರವಾದಿ ಹೆಸರಿಲ್ಲಿ ಅರೇಬಿಯಾದಿಂದ ತರಲ್ಪಟ್ಟ ಕೇಶವೂ ಇಲ್ಲಿದೆ. http://saudigazette.com.sa/article/152027/Jamia-Markaz-India-A-saga-of-trust-and-tradition

**ಧಾರ್ಮಿಕ ಮತ್ತು ಸಾಮಾಜಿಕ ವೀಕ್ಷಣೆಗಳು*'

ಇಸ್ಲಾಮಿಕ್ ಉಗ್ರಗಾಮಿತ್ವವನ್ನು ಅಬೂಬಕರ್ ಖಂಡಿಸಿದ್ದಾರೆ: " ಐಸಿಸ್ ನಂತಹ ಉಗ್ರಗಾಮಿ ಗುಂಪುಗಳು ಶಾಂತಿ ಮತ್ತು ಸಹಿಷ್ಣುತೆಯನ್ನು ಸಮರ್ಥಿಸುವ ಒಂದು ಧರ್ಮವನ್ನು ದೂಷಿಸಲು ಪ್ರಯತ್ನಿಸುತ್ತಿವೆ." 

ಪ್ರಮುಖ ನಿಯತಕಾಲಿಕೆಗಳಲ್ಲಿ ಅರೇಬಿಕ್, ಇಂಗ್ಲಿಷ್, ಉರ್ದು, ತಮಿಳು ಮತ್ತು ಮಲಯಾಳಂ ಭಾಷೆಗಳ ಬರಹಗಾರರಾಗಿ, ಅಬೂಬಕರ್ ಅನೇಕ ಪಾಂಡಿತ್ಯಪೂರ್ಣ ಪುಸ್ತಕಗಳನ್ನು ರಚಿಸಿದ್ದಾರೆ. ಅವರು ಅರೇಬಿಕ್, ಇಂಗ್ಲಿಷ್, ಉರ್ದು, ತಮಿಳು ಮತ್ತು ಮಲಯಾಳಂ ಭಾಷೆಗಳಲ್ಲಿ ಚೆನ್ನಾಗಿ ಮಾತಾಡುತ್ತಿದ್ದಾರೆ.

## ಉಲ್ಲೇಖಗಳು
ಮಕ್ಕಳ ಪೋಷಣೆ ಆಧಾರದಲ್ಲಿ ಭಾರತದ ರಾಜ್ಯಗಳ ಪಟ್ಟಿ

ಮಕ್ಕಳ ಪೂರಕ ಪೋಷಣೆಯ ಪ್ರಣಾಮಕಾರಿ ವ್ಯಾಪ್ತಿ ಆಧಾರದ ಮೇಲೆ ಭಾರತೀಯ ರಾಜ್ಯಗಳು ಮತ್ತು ಕೇಂದ್ರಾಡಳಿತ ಪ್ರಾದೇಶಿಗಳ ಪಟ್ಟಿ ಇದು. ಇವು ಅಂಕಿಅಂಶಗಳು ಭಾರತ ಸರ್ಕಾರದ ಯೋಜನೆ ಆಯೋಗದಿಂದ ಪ್ರಕಟವಾದ ಇಂಟಿಗ್ರೇಟೆಡ್ ಚೈಲ್ಡ್ ಡೆವಲಪ್ಮೆಂಟ್ ಸರ್ವೀಸಸ್ (ಐ.ಸಿ.ಡಿ.ಎಸ್) ನ 2011 ರ ಮೌಲ್ಯಮಾಪನ ವರದಿಯಿಂದ ಬಂದಿದವೇ.

## ಟಿಪ್ಪಣಿಗಳು 
ವರ್ಗ:ಭಾರತ ಸರ್ಕಾರ
ಪ್ರೋತ್ಸಾಹ

**ಪ್ರೋತ್ಸಾಹ** ಎಂದರೆ ಒಂದು ಕಾರ್ಯ ಮಾಡುವಂತೆ ಒಬ್ಬ ವ್ಯಕ್ತಿಯನ್ನು ಪ್ರೇರಿಸುವಂಥದ್ದು. ಪ್ರೋತ್ಸಾಹ ಸಂರಚನೆಗಳ ಅಧ್ಯಯನವು ಎಲ್ಲ ಆರ್ಥಿಕ ಚಟುವಟಿಕೆಗಳ (ವೈಯಕ್ತಿಕ ತೀರ್ಮಾನ ಮಾಡುವಿಕೆ ಮತ್ತು ಹೆಚ್ಚು ದೊಡ್ಡ ಸಾಂಸ್ಥಿಕ ರಚನೆಯೊಳಗಿನ ಸಹಕಾರ ಹಾಗೂ ಪೈಪೋಟಿ ಎರಡರ ವಿಷಯದಲ್ಲೂ) ಅಧ್ಯಯನಕ್ಕೆ ಕೇಂದ್ರೀಯವಾಗಿದೆ. ಹಾಗಾಗಿ, ಸಮಾಜಗಳ ನಡುವಿನ (ಮತ್ತು ಒಂದು ಸಮಾಜದಲ್ಲಿನ ಸಂಸ್ಥೆಗಳ ನಡುವಿನ) ವ್ಯತ್ಯಾಸಗಳ ಆರ್ಥಿಕ ವಿಶ್ಲೇಷಣೆಯು ಈ ಸಾಮೂಹಿಕ ಪ್ರಯತ್ನಗಳಲ್ಲಿ ಒಳಗೊಂಡ ವ್ಯಕ್ತಿಗಳು ಎದುರಿಸುವ ಪ್ರೋತ್ಸಾಹ ಸಂರಚನೆಗಳಲ್ಲಿನ ವ್ಯತ್ಯಾಸಗಳ ಲಕ್ಷಣ ನಿರೂಪಣೆಗೆ ಸಮಾನವಾಗಿರುತ್ತದೆ. ಪ್ರೋತ್ಸಾಹಗಳು ಹಣಕ್ಕೆ ತಕ್ಕ ಬೆಲೆಯನ್ನು ಒದಗಿಸುವ ಮತ್ತು ಸಂಸ್ಥೆಯ ಯಶಸ್ಸಿಗೆ ಕೊಡುಗೆ ನೀಡುವ ಗುರಿ ಹೊಂದಿರುತ್ತವೆ. ವಾಸ್ತವವಾಗಿ ಪ್ರೋತ್ಸಾಹ ವ್ಯವಸ್ಥೆಗಳ ವಿನ್ಯಾಸವು ಒಂದು ಪ್ರಧಾನ ನಿರ್ವಹಣಾ ಚಟುವಟಿಕೆಯಾಗಿದೆ.

## ಪ್ರೋತ್ಸಾಹಗಳನ್ನು ವರ್ಗೀಕರಿಸುವುದು
ಒಂದು ನಿರ್ದಿಷ್ಟ ಕ್ರಮಪಥವನ್ನು ತೆಗೆದುಕೊಳ್ಳಲು ಅವು ಘಟಕಗಳನ್ನು ಪ್ರೇರೇಪಿಸುವ ವಿಭಿನ್ನ ಬಗೆಗಳ ಪ್ರಕಾರ ಪ್ರೋತ್ಸಾಹಗಳನ್ನು ವರ್ಗೀಕರಿಸಬಹುದು. ಒಂದು ಸಾಮಾನ್ಯ ಮತ್ತು ಉಪಯುಕ್ತ ವರ್ಗೀಕರಣವು ಪ್ರೋತ್ಸಾಹಗಳನ್ನು ನಾಲ್ಕು ವಿಶಾಲ ವರ್ಗಗಳಾಗಿ ವಿಭಜಿಸುತ್ತದೆ:
* **ಲಾಭದಾಯಕ ಪ್ರೋತ್ಸಾಹಗಳು ಅಥವಾ ಹಣಕಾಸು ಪ್ರೋತ್ಸಾಹಗಳು** : ಇವುಗಳಲ್ಲಿ ಒಂದು ನಿರ್ದಿಷ್ಟ ರೀತಿಯಲ್ಲಿ ಕಾರ್ಯನಿರ್ವಹಿಸಿದ್ದಕ್ಕೆ ಪ್ರತಿಫಲವಾಗಿ ಒಂದು ಘಟಕವು ಯಾವುದೋ ರೂಪದ ವಸ್ತುದ್ರವ್ಯ ಬಹುಮಾನವನ್ನು ನಿರೀಕ್ಷಿಸಬಹುದು - ವಿಶೇಷವಾಗಿ ಹಣ.
* **ನೈತಿಕ ಪ್ರೋತ್ಸಾಹಗಳು** : ಇವುಗಳಲ್ಲಿ ಒಂದು ನಿರ್ದಿಷ್ಟ ಆಯ್ಕೆಯು ಸರಿಯಾದದ್ದು, ಅಥವಾ ವಿಶೇಷವಾಗಿ ಪ್ರಶಂಸನೀಯವಾದದ್ದು ಎಂದು ವ್ಯಾಪಕವಾಗಿ ಪರಿಗಣಿಸಲಾಗುತ್ತದೆ, ಅಥವಾ ಒಂದು ನಿರ್ದಿಷ್ಟ ರೀತಿಯಲ್ಲಿ ಕಾರ್ಯನಿರ್ವಹಿಸುವಲ್ಲಿನ ವೈಫಲ್ಯವನ್ನು ಅನುಚಿತವೆಂದು ಖಂಡಿಸಲಾಗುತ್ತದೆ.
* **ಒತ್ತಾಯದ ಪ್ರೋತ್ಸಾಹಗಳು** : ಇವುಗಳಲ್ಲಿ ಒಬ್ಬ ವ್ಯಕ್ತಿಯು ಒಂದು ನಿರ್ದಿಷ್ಟ ರೀತಿಯಲ್ಲಿ ಕಾರ್ಯನಿರ್ವಹಿಸಲು ವಿಫಲನಾದಾಗ ಅವನ ವಿರುದ್ಧ (ಅಥವಾ ಅವನ ಪ್ರೀತಿಪಾತ್ರರ ವಿರುದ್ಧ) ಸಮುದಾಯದಲ್ಲಿನ ಇತರರು ಶಾರೀರಿಕ ಬಲವನ್ನು ಬಳಸುವರು ಎಂದು ನಿರೀಕ್ಷಿಸಬಹುದು - ಉದಾಹರಣೆಗೆ ಶಿಕ್ಷೆಯಲ್ಲಿ ನೋವುಕೊಡುವುದು, ಅಥವಾ ಸೆರೆವಾಸ ನೀಡುವುದು, ಅಥವಾ ಅವರ ಸ್ವತ್ತುಗಳನ್ನು ಜಪ್ತಿ ಮಾಡುವುದು ಅಥವಾ ನಾಶಮಾಡುವುದು.
* **ಸಹಜ ಪ್ರೋತ್ಸಾಹಗಳು ಅಥವಾ ಸ್ವಭಾವಜನ್ಯ ಪ್ರೇರಣೆ** : ಉದಾಹರಣೆಗೆ ಕುತೂಹಲ, ಮಾನಸಿಕ ಅಥವಾ ದೈಹಿಕ ವ್ಯಾಯಾಮ, ಮೆಚ್ಚುಗೆ, ಭಯ, ಕೋಪ, ನೋವು, ಸಂತೋಷ, ಅಥವಾ ಸತ್ಯದ ಬೆನ್ನಟ್ಟುವಿಕೆ, ವಿಶ್ವದಲ್ಲಿನ ವಸ್ತುಗಳು, ವ್ಯಕ್ತಿಗಳು ಅಥವಾ ತಮ್ಮ ಮೇಲೆ ನಿಯಂತ್ರಣ

## ಉಲ್ಲೇಖಗಳು
ವರ್ಗ:ಅರ್ಥಶಾಸ್ತ್ರ
ಉತ್ಪತ್ತಿ

**ಉತ್ಪತ್ತಿ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಸಂತಾನವನ್ನು ಹೆರುವ ಅಥವಾ ತರುವ ಪ್ರಕ್ರಿಯೆಯಾದ ಜನನ
* ಒಂದು ಸಂಸ್ಥೆ, ಉದ್ದಿಮೆ, ಅಥವಾ ದೇಶವು ಒಂದು ನಿರ್ದಿಷ್ಟ ಕಾಲಾವಧಿಯಲ್ಲಿ ಉತ್ಪಾದಿಸಿದ ಸರಕುಗಳು ಅಥವಾ ಸೇವೆಗಳ ಪ್ರಮಾಣವಾದ ಹುಟ್ಟುವಳಿ
ನಿತಾ ಅಂಬಾನಿ

**ನಿತಾ ಅಂಬಾನಿ**, ೧ ನವೆಂಬರ್ ೧೯೬೩ ರಂದು ಮುಂಬೈನಲ್ಲಿ ಜನಿಸಿದರು. ಅವರ ತಂದೆ ರವೀಂದ್ರಭಾಯಿ ಹಾಗೂ ತಾಯಿ ಪೂರ್ಣಿಮಾ ದಲಾಲ್.ಅವರು ನಾರ್ಸೀ ಮಾನ್ವಿ ಕಾಲೇಜ್ ಆಫ಼್ ಕಾಮರ್ಸ್ ಮತ್ತು ಅರ್ಥಶಾಸ್ತ್ರದಿಂದ ವಾಣಿಜ್ಯ ಕ್ಷೇತ್ರದಲ್ಲಿ ಪದವಿ ಪಡೆದರು.ಅವರು ವಕೀಲರಾಗಬೇಕೆಂದು ಬಯಸಿದ್ದರು ಆದರೇ ಅವರ ಮಾವ ಅನಾರೋಗ್ಯಕ್ಕೆ ಒಳಗಾದ ನಂತರ ಕಾನೂನು ಕ್ರಮಗಳನ್ನು ತೊರೆಯಬೇಕಾಯಿತು.ಇವರು ಒಬ್ಬ ನೃತ್ಯಗಾರ್ತಿ.ಇವರಿಗೆ ಸಹೋದರಿ ಮಾಮ್ತದಲಾಲ್ ಒಬ್ಬ ಶಾಲಾ ಶಿಕ್ಷಕಿಯಾಗಿ ಕರ್ತವ್ಯ ನಿರ್ವಹಿಸುತ್ತಿದ್ದಾರೆ.

## ಉಲ್ಲೇಖಗಳು
ಬೇಕನ್ ಸ್ಫೋಟ

ಒಂದು ಬೇಕನ್ ಸ್ಫೋಟವು ಹಂದಿಮಾಂಸ ಭಕ್ಷ್ಯವಾಗಿದೆ, ಅದು ಬೇಕನ್ ಸವಿಯುವ ಸಾಸೇಜ್ ಮತ್ತು ಪುಡಿಮಾಡಿದ ಬೇಕನ್ ತುಂಬಿದ ಸುತ್ತಲೂ ಸುತ್ತುತ್ತದೆ. ಅಮೇರಿಕನ್- ಫುಟ್ಬಾಲ್- ಗಾತ್ರದ ಖಾದ್ಯವನ್ನು ಹೊಗೆಯಾಡಿಸಲಾಗುತ್ತದೆ ಅಥವಾ ಬೇಯಿಸಲಾಗುತ್ತದೆ. BBQ ಅಡಿಕ್ಟ್ಸ್ ಬ್ಲಾಗ್  ನಲ್ಲಿ ಪೋಸ್ಟ್ ಮಾಡಿದ ನಂತರ ಇದು ವ್ಯಾಪಕವಾಗಿ ಜನಪ್ರಿಯವಾಯಿತು ಮತ್ತು ತಿನ್ನುವುದನ್ನು ಚರ್ಚಿಸುವ ಹಲವಾರು ಕಥೆಗಳೊಂದಿಗೆ ಮುಖ್ಯವಾಹಿನಿ ಮಾಧ್ಯಮಕ್ಕೆ ತ್ವರಿತವಾಗಿ ಹರಡಿತು. ಕಾಲಾನಂತರದಲ್ಲಿ, ಲೇಖನಗಳು ಇಂಟರ್ನೆಟ್ "ಬಜ್" ಅನ್ನು ಸ್ವತಃ ಚರ್ಚಿಸಲು ಪ್ರಾರಂಭಿಸಿದವು. [1]

ಬೇಕನ್ ಸ್ಫೋಟವನ್ನು ಬೇಕನ್, ಸಾಸೇಜ್, ಬಾರ್ಬೆಕ್ಯೂ ಸಾಸ್ ಮತ್ತು ಬಾರ್ಬೆಕ್ಯೂ ಮಸಾಲೆ ಅಥವಾ ರಬ್‌ನಿಂದ ತಯಾರಿಸಲಾಗುತ್ತದೆ. ಸಾಸೇಜ್, ಸಾಸ್ ಮತ್ತು ಪುಡಿಮಾಡಿದ ಬೇಕನ್ ಹಿಡಿಯಲು ಬೇಕನ್ ಒಂದು ನೇಯ್ಗೆ ಜೋಡಿಸಲಾಗುತ್ತದೆ. ಒಮ್ಮೆ ಉರುಳಿಸಿದಾಗ, ಬೇಕನ್ ಸ್ಫೋಟವನ್ನು ಬೇಯಿಸಲಾಗುತ್ತದೆ, ಬೇಯಿಸಲಾಗುತ್ತದೆ, ಕತ್ತರಿಸಿ ಕೊಡಲಾಗುತ್ತದೆ. ಬೇಕನ್ ಸ್ಫೋಟದ ಸೃಷ್ಟಿಕರ್ತರು ಪಾಕವಿಧಾನಗಳನ್ನು ಒಳಗೊಂಡ ಒಂದು ಕುಕ್ಬುಕ್ ಅನ್ನು ತಯಾರಿಸಿದರು, ಇದು ಅಂತಿಮವಾಗಿ 2010 ರ ಗೌರ್ಮಾಂಡ್ ವರ್ಲ್ಡ್ ಕುಕ್ಬುಕ್ ಪ್ರಶಸ್ತಿಗಳನ್ನು "ಬೆಸ್ಟ್ ಬಾರ್ಬೆಕ್ಯೂ ಬುಕ್ ದಿ ವರ್ಲ್ಡ್" ಗೆ ಗೆದ್ದಿತು. ಬೇಕನ್ ಸ್ಫೋಟ 2013 ಬ್ಲೂ ರಿಬ್ಬನ್ ಬೇಕನ್ ಉತ್ಸವದಲ್ಲಿ ಸಹ ಜಯಗಳಿಸಿತು.

## ಇತಿಹಾಸ ಮತ್ತು ಮೂಲ 
ಜೇಸನ್ ಡೇ ಮತ್ತು ಆರನ್ ಕ್ನಾನಿಸ್ಟರ್ ಡಿಸೆಂಬರ್ ೨೦೦೮ ರಲ್ಲಿ ಅವರ "BBQ ಅಡಿಕ್ಟ್ಸ್" ಬ್ಲಾಗಿನಲ್ಲಿ ಈ  ಭಕ್ಷ್ಯವನ್ನು ಪೋಸ್ಟ್ ಮಾಡಿದರು. ತ್ವರಿತವಾಗಿ ಇಂಟರ್ನೆಟ್ ವಿದ್ಯಮಾನವಾಯಿತು. ಇದು ೫೦೦೦೦೦ ಕ್ಕಿಂತ ಹೆಚ್ಚು ಹಿಟ್‌ಗಳು ಮತ್ತು ಬ್ಲಾಗಿಗೆ ೧೬೦೦೦ ಲಿಂಕ್‌ಗಳನ್ನು ಸೃಷ್ಟಿಸಿತು  ಮತ್ತು ರಾಜಕೀಯ ಬ್ಲಾಗುಗಳಲ್ಲಿಯೂ ಕೂಡಾ " ಮಾಂಸದಂತಹ ರಿಪಬ್ಲಿಕನ್‌ಗಳು" ಎಂಬ ಉಕ್ತಿ ಶುರುವಾಗಲು  ಕಾರಣವಾಯಿತು. ಬೇಕನ್ ಸ್ಫೋಟ ಖಾದ್ಯವನ್ನು ತಯಾರಿಸಲು ಹಲವಾರು  ಯೂಟ್ಯೂಬ್ ವೀಡಿಯೊಗಳು ಸಹ ಇವೆ.

ಈ ತಿನಿಸನ್ನು ವಿನ್ಯಾಸಗೊಳಿಸಿದ ಜೇಸನ್ ಡೇ ಮತ್ತು ಆರನ್ ಕ್ನಾನಿಸ್ಟರ್ ಇಬ್ಬರೂ ಕನ್ಸಾಸ್ / ಕಾನ್ಸಾಸ್ ನಗರದ ಬಾರ್ಬೆಕ್ಯೂ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳುವ ಶೆಫ್‌ಗಳು. ಬೆರಳು ಸುಡುವಷ್ಟು ರುಚಿ BBQ ತಂಡ(Burnt Finger Barbeque)  ಅಡುಗೆ ಸ್ಪರ್ಧೆಗಳಲ್ಲಿ ಸ್ಪರ್ಧಿಸುವಾಗ, ಹೊಸತು ಅಡುಗೆ ಮಾಡಲೋಸುಗ ಈ ತಿನಿಸನ್ನು ಕಂಡುಹಿಡಿದರು. ಟೆಲಿಗ್ರಾಫ್ ಪತ್ರಿಕೆಯ ಪ್ರಕಾರ, "ಅಂತಿಮ ಬೇಕನ್ ಪಾಕವಿಧಾನವನ್ನು ರಚಿಸಲು ಟ್ವಿಟ್ಟರ್‌ನಲ್ಲಿ, ಸವಾಲು ಪಡೆದ ನಂತರ ಅವರು ಸವಿಯಾದ ಅಂಶದೊಂದಿಗೆ ಬಂದರು." ಅವರು ತಮ್ಮ ನಾವೀನ್ಯತೆಯನ್ನು "ಬೇಕನ್ ಸ್ಫೋಟ: ಎಲ್ಲಾ ಪಾಕವಿಧಾನಗಳ BBQ ಸಾಸೇಜ್ ರೆಸಿಪಿ" ಎಂದು ನಾಮಕರಣ ಮಾಡಿದರು. ಬೇಕನ್ ಸ್ಫೋಟವು ಹಿಂದೆ ಪ್ರಕಟವಾದ ಅನೇಕ ಪಾಕವಿಧಾನಗಳನ್ನು ಹೋಲುತ್ತದೆ. ಜೇಸನ್ ಡೇ  ಮತ್ತು ಕ್ನಾನಿಸ್ಟರ್ ಈ ಪರಿಕಲ್ಪನೆಯನ್ನು ಕಂಡುಹಿಡಿದಿದ್ದಾರೆ ಎಂದು ಹೇಳಿಕೊಳ್ಳುವುದಿಲ್ಲವಾದರೂ, "ಬೇಕನ್ ಸ್ಫೋಟ" ಪದವನ್ನು ಟ್ರೇಡ್‌ಮಾರ್ಕ್ ಎಂದು ಪ್ರತಿಪಾದಿಸಿದರು.

## ವಿಧಾನ
ಬೇಕನ್ ಸ್ಫೋಟವನ್ನು ವಿಶ್ವದಲ್ಲಿಯೇ ಅತಿ ಹೆಚ್ಚು ಬಾರಿ ಡೌನ್‍ಲೋಡ್ ಮಾಡಲಾದ ಖಾದ್ಯ ಎಂದು ಕೆಲವರು ಬಣ್ಣಿಸುತ್ತಾರೆ.

## ಗರಿಮೆ
# ತಯಾರಿಸುವ ವಿಧವನ್ನು ಬಣ್ಣಿಸಲೋಸುಗ ಫೇಸ್‌ಬುಕ್‍ನಲ್ಲಿ ಪ್ರತ್ಯೇಕ ಗುಂಪು ಹೊಂದಿರುವುದು ಬೇಕನ್ ಸ್ಫೋಟದ ಗರಿಮೆ.
# ಸಮಯ ಕಳೆದಂತೆ ಇದನ್ನು ಹಲವು ವಿಧದಲ್ಲಿ ಬದಲಿಸಿ, ತಯಾರಿಸಿ ತಿನ್ನುವ ಪದ್ಧತಿಯೂ ಶುರುವಾಗಿದೆ. ಎದಾಹರನೆಗೆ, ಚೀಸ್, ಸಾಸ್, ಜಲಪೆನೊ ಹೀಗೆ ಹಲವು ಬಗೆಯ ಸೀಸನಿಂಗ್‍ಗಳನ್ನು ಬಳಸುವ ಬಗೆಯ ತರಹೇವಾರಿ ಅಡುಗೆಯ ವಿಧಾನ
## ಉಲ್ಲೇಖಗಳು
ಸಮೀರಾ ರೆಡ್ಡಿ

**ಸಮೀರಾ ರೆಡ್ಡಿ** (ಜನನ ೧೪ ಡಿಸೆಂಬರ್ ೧೯೮೦) ಹಿಂದಿ ಚಲನಚಿತ್ರಗಳಲ್ಲಿ ನಟಿಸಿದ ಭಾರತೀಯ ನಟಿ. ಅವರು ಕೆಲವು ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.

೨೦೦೨ರ ಚಿತ್ರ ಮೈನೆ ದಿಲ್ ತುಝ್‌ಕೋ ದಿಯಾ  ದ ಮೂಲಕ ಸಮೀರಾ  ರೆಡ್ಡಿ ಅವರು ಚಿತ್ರರಂಗ ಪ್ರವೇಶ ಮಾಡಿದರು. ಡರ್‌ನಾ ಮನಾ ಹೈ (೨೦೦೩), ಅನಿಲ್ ಕಪೂರ್ ಜೊತೆಗಿನ ಮುಸಾಫಿರ್ (೨೦೦೪), ಜೈ ಚಿರಂಜೀವಾ (೨೦೦೫), ಟ್ಯಾಕ್ಸಿ ಸಂಖ್ಯೆ ೯೨೧೧(೨೦೦೬), ಅಶೋಕ್ (೨೦೦೬), ರೇಸ್ (೨೦೦೮), ವಾರಣಮ್ ಆಯಿರಮ್ (೨೦೦೮), ಡಿ ದಾನಾ ಡಾನ್ (೨೦೦೯), ಆಕ್ರೋಶ್ (೨೦೧೦), ವೆಟ್ಟೈ (೨೦೧೨) ಮತ್ತು ತೇಜ಼್ (೨೦೧೨)

## ಬಾಲ್ಯ
೧೪ ಡಿಸೆಂಬರ್ ೧೯೮೦ರಂದು ಆಂಧ್ರ ಪ್ರದೇಶದ ರಾಜಮಂಡ್ರಿಯಲ್ಲಿ ತೆಲುಗು ಕುಟುಂಬದಲ್ಲಿ ಸಮೀರಾ ಜನಿಸಿದರು. ಸಮೀರಾ ತಾಯಿ ನಕ್ಷತ್ರ ರೆಡ್ಡಿಯವರು ಜೀವವಿಜ್ಞಾನಿ ಮತ್ತು ಒಂದು NGO ಯೊಂದಿಗೆ ಕೆಲಸ ಮಾಡಿದರು.

ಸಮೀರ್ ತನ್ನನ್ನು ತಾನು  "ಕುಟುಂಬದಲ್ಲಿ ಕುರೂಪಿ ಮಗು" ಎಂದು ಬಣ್ಣಿಸಿಕೊಂಡಿದ್ದಾರೆ.  ನಾನು 19 ರ ವಯಸ್ಸಿನವರೆಗೆ ಕನ್ನಡಕ ಧರಿಸಿದ ಧಡೂತಿ ಹುಡುಗಿಯಾಗಿದ್ದೆ" ಎಂದು ಪತ್ರಿಕೆಯ ಸಂದರ್ಶನದಲ್ಲಿ ಉಲ್ಲೇಖಿಸುತ್ತಾಳೆ.

## ವೃತ್ತಿ
ಸಮೀರಾ ಮೊದಲಿಗೆ ಗಝಲ್ ಗಾಯಕ ಪಂಕಜ್ ಉಧಸ್ ಅವರ "ಔರ್ ಅಹಿಸ್ಟಾ" ಸಂಗೀತ ವೀಡಿಯೋದಲ್ಲಿ ೧೯೯೭ರಲ್ಲಿ ಕಾಣಿಸಿಕೊಂಡರು. ೨೦೦೦ರ ದಶಕದ ಆರಂಭದಲ್ಲಿ ಸಮೀರಾ  ತಮಿಳು ಚಿತ್ರದಲ್ಲಿ ನಟಿಯಾಗಿ ಆಯ್ಕೆಯಾದರು. ಆದರೆ ಆ ಚಿತ್ರದಿಂದ ಹೊರನಡೆಯಬೇಕಾಯಿತು.
 ಮಾಡೆಲಿಂಗ್ ಅನುಭವದಿಂದ ಅವರು ಬಾಲಿವುಡ್ ಗಮನವನ್ನು ಸೆಳೆದರು. ೨೦೦೨ರ ಹಿಂದಿ ಚಿತ್ರ ಮೈನೆ ದಿಲ್ ತುಜ್ಕೊ ದಿಯದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದರು. ೨೦೦೪ರಲ್ಲಿ, ಅವರು ಮುಸಾಫಿರ್  ಅನಿಲ್ ಕಪೂರ್, ಸಂಜಯ್ ದತ್ ಮತ್ತು ಕೋಯ್ನಾ ಮಿತ್ರರ ಎದುರು ಕಾಣಿಸಿಕೊಂಡರು.

ಸಮೀರಾ ರೆಡ್ಡಿ ಗೌತಮ್ ಮೆನನ್ ನಿರ್ದೇಶಿಸಿದ ತಮಿಳು ಚಲನಚಿತ್ರ ವಾರಣಮ್ ಆಯಿರಾಮ್ನಲ್ಲಿ ನಾಯಕಿಯಾಗಿ  ಸೂರ್ಯ ಶಿವಕುಮಾರ್ ಎದುರು ನಟಿಸಿದರು. ಭಾರಿ ದೊಡ್ಡ ಗೆಲುವು ಸಾಧಿಸಿದ ಈ ಚಿತ್ರದಲ್ಲಿ ಸಮೀರಾ ಅಭಿನಯ ಬಲು ಜನಮನ್ನಣೆ ಗಳಿಸಿತು. ಗೌತಮ್ ಮೆನನ್ ಅವರ ಎರಡು ಚಿತ್ರಗಳಿಗಾಗಿ ಅವರು ಸಹಿ ಹಾಕಿದರು; ಯೋಹನ್ ಆದ್ಯಯಾಮ್ ಒಂಡ್ರೂ ಮತ್ತು ಧ್ರುವ ನಕ್ಷತ್ರಂ. ಆದರೆ ಅವರನ್ನು ಅಂತಿಮವಾಗಿ, ಈ ಎರಡು ಚಿತ್ರಗಳಿಂದ ಕೈಬಿಡಲಾಯಿತು

## ಮಾಡೆಲಿಂಗ್
ಸಮೀರಾ ರೆಡ್ಡಿ ೨೦೧೨ರಲ್ಲಿ ಮಿಸ್ ಶ್ರೀಲಂಕಾ ಆನ್ಲೈನ್ ಸ್ಪರ್ಧೆಯ ನ್ಯಾಯಾಧೀಶರಾಗಿದ್ದರು. ಹಲವು ಬಾರಿ ಮಾರ್ಜಾಲ ನಡಿಗೆಯ ರಾಂಪ್ ಷೋ ಗಳಲ್ಲಿ ಭಾಗವಹಿಸಿ ಮನ್ನಣೆ ಪಡೆದ 

## ಬದುಕು
ಸಮೀರಾ ರೆಡ್ಡಿ ಅಮೇರಿಕನ್ ಟಾಕ್ ಶೋ ನಲ್ಲಿ ಜನಪ್ರಿಯರಾದ  ಓಪ್ರಾ ವಿನ್ಫ್ರೇ ಅವರ ದೊಡ್ಡ ಅಭಿಮಾನಿ. ಪರ್ಮೇಶ್ವರ್ ಗೋದ್ರೆಜ್ ಆಯೋಜಿಸಿದ್ದ ಸ್ವಾಗತ  ಸಮಾರಂಭದಲ್ಲಿ  ಓಪ್ರಾ ವಿನ್ಫ್ರೇ ಅವರು ಭಾರತಕ್ಕೆ ಭೇಟಿ ನೀಡಿದ ಸಂದರ್ಭದಲ್ಲಿ ಓಪ್ರಾ ಅವರನ್ನು ಭೇಟಿಯಾದರು. ಸಮೀರಾ ರೆಡ್ಡಿ ಸೀರೆ ಧರಿಸಿ ಮಾಡೆಲಿಂಗ್‌ನಲ್ಲಿ  ಜನಪ್ರಿಯರಾದುದರಿಂದ, ಓಪ್ರಾ ವಿನ್ಫ್ರೇ  ಅವರು ಅಮೇರಿಕೆಗೆ ತೆರಳುವ ಮುನ್ನ, ಸೀರೆಯನ್ನೇ ಉಡುಗೊರೆಯಾಗಿ ನೀಡಿದರು.

ರೆಡ್ಡಿ 21 ಜನವರಿ 2014 ರಂದು ಉದ್ಯಮಿಯಾದ ಅಕ್ಷಯ್ ವಾರ್ಡೆ ಅವರನ್ನು ವಿವಾಹವಾದರು. ಇದು ಸಾಂಪ್ರದಾಯಿಕ ಮಹಾರಾಷ್ಟ್ರ ವಿವಾಹವಾಗಿತ್ತು. ಸಮೀರಾ ೨೪ ಮೇ ೨೦೧೫ ರಂದು  ಪುತ್ರನಿಗೆ ಜನ್ಮ ನೀಡಿದರು.

## ಕನ್ನಡ ಚಿತ್ರಗಳು
ಹೆಚ್ಚಾಗಿ ಹಿಂದಿ, ತೆಲುಗು, ತಮಿಳು ಮತ್ತು ಬೆಂಗಾಲಿ ಚಿತ್ರಗಳಲ್ಲಿ ನಟಿಸುವ ಸಮೀರಾ ವರದ ನಾಯಕ ಚಿತ್ರದಲ್ಲಿ ಸುದೀಪ್ರಿಗೆ ಜೋಡಿಯಾಗಿ ನಟಿಸಿದರು. ಸಮೀರಾರೊಂದಿಗೆ ನಟಿಸಿದ್ದು ಉತ್ತಮ ಅನುಭವ ಎಂದು ಸುದೀಪ್ ಹೊಗಳಿದ್ದರು. ಬಹುತೇಕ ಚಿತ್ರಗಳಲ್ಲಿ ಮಾದಕ ಪಾತ್ರಗಳಲ್ಲಿಯೇ ಕಾಣಿಸಿಕೊಂಡ ಸಮೀರಾ ತಾವು ನಟಿಸಿದ ಚಿತ್ರಗಲ ಬಗ್ಗೆ ತಮಗೆ ಯಾವುದೇ ಹಿಂಜರಿಕೆ ಇಲ್ಲ ಎಂದು ಹೇಳಿಕೊಂಡಿದ್ದರು.

## ಉಲ್ಲೇಖಗಳು
## ಕೊಂಡಿಗಳು
* 
*